open-index/open-wikipedia-markdown huggingface dataset:
印巴分治

**印巴分治**（即係**印度分治**，Partition of India）指1947年8月14號同1947年8月15號，大英帝國統治嘅英屬印度分咗做兩國－巴基斯坦自治領（Dominion of Pakistan，後來嘅巴基斯坦伊斯蘭共和國）同印度聯邦（後來嘅印度共和國）。英屬印度嘅孟加拉省分為東巴基斯坦同印度西孟加拉邦，旁遮普地區分為西巴基斯坦嘅旁遮普省同埋印度旁遮普邦。

分治條款無涉及到孟加拉國嘅獨立，亦無講英屬印度管理嘅錫蘭同緬甸分治。緬甸喺1948年1月4號獨立，錫蘭喺1948年2月4號獨立；孟加拉國跟住喺1971年嘅孟加拉國獨立戰爭獨立。尼泊爾、不丹曾經係英國嘅殖民地，但一直唔屬於英屬印度，無被條約影響。
擔挑

**擔挑**，又叫做**擔杖**或**[[扁擔]]**，係一種幫人力運輸用嘅架生，個樣似細長嘅半邊大碌竹，竹嘅兩頭有個位，可以掛重嘢，擔挑擔上膊，好似個天秤咁前後平行，就方便咕喱擔嘢周圍走。

以前人類用擔挑擔柴、大包米、水桶都有，鄉下同街市都好興。而家擔挑搭車唔方便，所以阿嫲都改用手拉車車仔去買餸。

擔杖有木同竹製造，其它物料唔够力，好易「斷擔挑」嘅。

類:物流
套戥

**套戥**係種基本嘅錢銀手段，利用市場上時價嘅錯位，同時做幾手買賣，無本生利。喺效率高嘅市場，套戥嘅機會好微。

金融𧗠生工具（好似put ,call）嘅定價上，一般會假設無套戥機會（*no arbitrage*）。
蘇州屎

**蘇州屎**，又叫做**蘇州史**，文雅啲又叫做**蘇州鼠**，係廣東俗語，佢可能係：
*蘇州屎 - 啲人話蘇州山明水秀多靚女，有話「生在蘇州、住在杭州、食在廣州、死在柳州」，所以咁靚嘅蘇州，留低陀屎，真係大煞風景。
*風流債 - 以前有個生意佬响蘇州做生意，同蘇州姑娘生感情債，留低咗一段風流情債咁。
*香港名咀劉天賜俗語趣談，認為係：「有人講，當年有個外江佬主管廣州，政績唔得，走咗之後，啲人以佢原籍蘇州，所以就話佢留低『蘇州屎』。」
*梁振輝認為「蘇州」係「數周」諧音。

## 參考
等價關係

**等價關係**（）係現代數學入面一個基本概念。主要應用喺抽象代數、數論同集合論。佢嘅作用係將兩樣唔同嘅嘢，用一個規則連埋一齊。市井啲講，有個規則出嚟，如果有兩樣嘢都符合呢個規則，咁呢兩樣嘢就叫一樣（等價）。而呢個規則必須要符合三個條件。喺數學上面，等價關係可以簡化好多複雜嘅問題。

## 定義
假設有兩個集*A*同B，如果A同B係滿足「\sim」呢個條件嘅話，A就係等價於B基於「\sim」呢個條件。用數學表示就係A\sim B。

「\sim」呢個條件係用家定義出嚟，但佢必須要符合以下三個條件：
***自反性（Reflective）**：A\sim A。即係話自己必須要等價返自己。
***對稱性（Symmetry）：**如果A\sim B，咁B\sim A。即係話A等價B，咁B都係要等價返A。
***傳遞性（Transitive）：**如果A\sim B同時B\sim C，得出B\sim C。

## 實例
### 等於
最常用亦都係最基本嘅等價關係就係等於。例如：「2=2」、「2+3=5」。「=」係符合嗮「\sim」嘅三個條件。
* **自反性：**任何 x，x=x。用數字嚟做例子就有，2=2。
* **對稱性：**任何 x、y，如果 x=y 嘅話，咁就自動 y=x。
* **傳遞性：**任何 x、y、z，如果 x=y 同 y=z 嘅話，咁就自動 x=z。

### m同餘
m同餘都係一個等價關係。例子就係「12 \equiv 24 \bmod 2」。大家都係2嘅倍數，所以佢哋嘅同餘都係零。

## 應用
等價關係最重要嘅作用係可以用嚟做等價分類。

## 睇埋
*序關係
*等價分類
北方官話

**北方官話**，又叫做**北方話**、**華北官話**，係漢藏語系漢語族官話嘅分支。現代嘅國語、標準官話（「普通話」），就係以北方官話作為基礎演變而嚟。

北方官話大致分做北京話（北京口音）、、膠遼官話、同中原官話，另外同晉語有時都會俾人當做北方官話嘅分支。

北方官話係官話入面分佈最廣、最多人用嘅一支。所有歸類做北方官話嘅官話分支，使用者總和大概係5億幾人，佔中國40%人口。
林頓

**林頓**（，全名**John Gilbert Layton**，），加拿大魁北克滿地可出世，係加拿大嘅社會民主主義政客，2003年新民主黨魁，做過多倫多市議員同副市長。

2008年嘅聯邦大選，佢連任國會議員，但做唔到加拿大總理，不過2011年大選佢個新民主黨人氣急升，佢終於取代到自由黨失去議席兼辭任黨魁嘅葉禮庭做咗官方反對黨嘅黨領。

佢中年時已經患過前列腺癌，雖然曾經一度好返，但佢喺辭任黨魁冇耐喺2011年8月22號死於癌症，享年六十有一。

## 屋企
佢第二任老婆係前國會議員鄒至蕙；佢亦都有個仔叫邁克林頓係多倫多嘅市議員。

## 出面網頁
*傑克林頓嘅個人簡介（加拿大新民主黨）
魁北克省

**魁北克省**（ ； ），簡稱**魁省**，以前啲當地華人用臺山話發音嚟譯**古壁省**，係加拿大東部嘅一個省；人口8,501,833。魁北克嘅官方語言係法文，全加拿大淨係呢個省淨係用法文。省會係魁北克市，最大嘅城市係滿地可。

加拿大未立國之前，英國政府曾經叫佢做 ｢下加拿大｣（），指佢嘅位置係喺聖羅倫斯河下游。

## 地理

魁北克係加拿大最大嘅省（連埋三個地區計嘅話，細過努那活少少），面積係法國嘅三倍。省入面好多地方都好少人。魁北克省超過90%嘅地方係加拿大地盾。北面廣闊，唔多人住。魁北克喺加拿大東面，西面黐住安大略省同哈德遜灣，東面係大西洋，南面黐住美國（緬因州、紐咸西州、佛蒙特州同紐約州），北面係北冰洋。

省入面最大嘅水電工程起喺La Grande Rivière（大河）上面。極北係極地同埋副極地氣候，有啲因紐特部族嘅人住喺度。

最多人嘅地方係南面嘅聖勞倫斯河谷，省會魁北克市同滿地可都喺嗰度。滿地可北面係勞倫第安區，係地質年代久遠嘅山區，東面係阿巴拉契亞山脈，一直延伸到東城同加斯佩地區。加斯佩半島向東伸入聖勞倫斯灣。

## 政治

魁北克政治係基於英國傳統西敏制嘅議會制，省督係國家元首查理斯三世喺魁北克入面嘅代表。省政府最大嘅係省長，由議會多數黨嘅黨魁做。魁北克實行一院制，議會叫做魁北克國民大會。

## 經濟
聖勞倫斯河谷係富庶嘅農業區，出好多奶製品、生果、蔬菜、牲畜同楓樹糖漿（魁北克係世界最大嘅楓糖產地）。河谷以北多數係針葉林，有好多河流湖泊。紙漿、造紙、林業同水電係魁省重要嘅經濟部門。

## 人口

* 總人口：8,501,833（2021年）
* 人口增長率：0.64%（2004年）
* 出生率：9.8‰（2003年）
* 死亡率：7.4‰（2003年）
* 淨移民增加：4.1‰（2003年）
* BB死亡率：4.6‰（2001年-2002年）
* 平均壽命：（2002年） 
** 男：76.3
** 女：81.9
* 城鎮人口：80.04%(2001)
* 屋企講嘅語言：(2021) 
** 法文：85.5%
** 英文：19.2%
** 第種語言：14.9%

## 出面網頁
* Agora：魁北克在線法文百科全書
* 魁北克政府
*  魁北克嘅象徵 
* 你好魁北克（魁北克省官方旅遊網站）

## 註

## 攷
睇色，戒

《**睇色，戒**》係李歐梵寫嘅一本書，用文化研究嘅角度討論張愛玲小說《色，戒》、李安改編嘅電影，同埋睇戲人反應。

## 出面網頁
*豆瓣
頻渣別

**頻渣別**（；Punjabi: ਪੰਜਾਬ  (Gurumukhi)**;**   (Shahmukhi)**;** पंजाब  (Devanagari))）係橫越印度共和國同巴基斯坦伊斯蘭共和國嘅一大笪地方，有好長嘅歷史同文化，主要民族係頻渣別人，主要講頻渣別話，印度部份主要信錫克教同印度教，而佔佢哋人口大部份嘅巴基斯坦頻渣別省就主要信伊斯蘭教。

古代頻渣別地區（大頻渣別地區）好大，包括印度北面、巴基斯坦東面同阿富汗嘅一啲地方。最東去到亞穆納河（Yamuna）。頻渣別人喺古代又叫做阿臘塔人（Arattas）或者瓦西卡人（Vahikas），呢啲叫法糅合咗健馱邏人、卡斯人（Khasas）、保拉瓦人（Pauravas）、伊朗人、堪波佳斯人（Kambojas）、波羅婆人（Pahlava）、波斯化愛奧尼亞人（Ionians）等各民族影響嘅因素。

頻渣別地區嘅係雅利安人，歷史各時期由唔同嘅民族統治，包括古希臘人、波斯人、阿拉伯人、突厥人、莫臥兒人、阿富汗人、錫克人同英國人。喺歷史上，喺印度次大陸西北面嘅頻渣別地區用亞穆納河同埋印度河做邊界，就係公元前15世紀之後早期雅里安人定居以嚟嘅印度河谷史前文明嘅中心地帶。8世紀開始，跟住莫臥兒人嘅統治，伊斯蘭教攞到主導地位，頻渣別地區做咗印度次大陸嘅文化中心。之後因為錫克人成日反叛，加速英國人對呢個地區嘅征服，最終喺印巴分治而分裂成巴基斯坦嘅「頻渣別省」同印度嘅「頻渣別地區」兩大地區。

巴基斯坦頻渣別省佔頻渣別地區嘅主要部分，面積205,344平方公里，有86,084,000人（2005年），大約90%嘅人講頻渣別話；西頻渣別語用波斯-阿拉伯字母寫。

印度頻渣別地區，包括旁遮普邦、哈里亞納邦、喜馬偕爾邦同埋德里中央直轄區；頻渣別邦面積50,362平方公里，有24,289,296人（2000年），大約92.2%嘅人講頻渣別話，東頻渣別語用果魯穆奇字母寫。
半山壹號

**半山壹號**（英文：**Celestial Heights**），以前叫做**歌珀山**，係喺香港九龍靠背壟嘅一個豪宅。半山壹號喺何文田天光道、常盛街同土瓜灣靠背壟道交界嘅西南面 ，前身係天光道警察宿舍，由長江實業同南豐發展合作，分五期發展。地皮係由勾地拍賣所得，喺2004年10月12號用港幣94.2億成交，係香港第二高賣地成交價，僅僅低過藍灣半島嘅118.2億，之後就開始拆樓。承判商係保華建築營造，預製組件係由預力剛混凝土製品（香港）有限公司建造，多項工程係由「天和工程有限公司」承建。由於項目好近香港建築扎鐵商會會址，所以成為2007年香港紮鐵工人罷工爭取加薪事件罷工嘅主要集中地。

## 建築圖集

File:Celestial Heights 200709.jpg‎|起緊嘅半山壹號（2007年9月）
File:Celestial Heights 200711.jpg‎|起緊嘅半山壹號（2007年11月）
File:Celestial Heights 200805.jpg|起緊嘅半山壹號（2008年5月）


## 近
* 新亞中學
* 常盛街
* 天光道
* 鄧鏡波學校
* 落山道
* 樂民新村
* 都會151
*土瓜灣站B出口

## 相關
* 天光道警察宿舍

## 參考
100QRC

**100 QRC**，中文譯名**皇后大道中100號**，係香港島中環嘅一座甲級寫字樓，嚮皇后大道中100號，即係中區行人天橋系統同中環至半山自動扶梯系統交界，呢座寫字樓而家由ISS集團物業管理，地鋪同地庫租戶都係驚安之殿堂。而1樓係集友銀行。

個位置以前係大華國貨公司。

## 附近
* 中環街市
* 勵精中心
* 域多利皇后街

## 交通
* 港鐵中環站
* 巴士
* 小巴

## 拎
* 100QRC 物業資料
飯盒

**飯盒**，喺大陸多數地區又叫做**盒飯**，係用盒裝嘅一人份量嘅餐，通常有餸有飯，廣義上裝住炒粉麵飯嘅盒都算係飯盒。

喺日本，飯盒叫做**便當**，所以日本菜嘅飯盒多數唔叫「飯盒」而叫「便當」。另外臺灣畀日本統治過，亦慣咗叫飯盒做「便當」。

## 飯盒用料
* 馬口鐵
* 發泡膠
* 紙皮盒
* 硬膠
* 保溫盒

## 邊個整
* 自己又叫做帶飯返學校/公司食
* 叫外賣嘅外賣店會用飯盒裝外賣
* 超市便利店買返嚟係由廠家嚮工廠工場整嘅

## 日式便當
**日式便當**（），係一種嚟自日本嘅外賣或者屋企人整嘅飯盒。而喺日本以外嘅中國菜、臺灣菜同韓國菜以及以大米為主食嘅東南亞菜系度都成日見到。 

## 名牌子
* 波仔飯
* 美心食品
* 7-11
* OK便利店

## 睇埋
* 微波爐飯盒
* 鐵路便當
* 波仔飯
* 微波爐急凍餐盒
* 微波爐
* 飯盒會
笊籬

**笊籬**，或者就噉叫**籬**，係唐人用嘅煮食架生，通常用竹做柄、五金絲拗織成籬。佢可以用來係撈起湯水油之類裏面嘅嘢食。打甂爐成日會用到。嚮雲吞麵檔就更加唔少得。
斬衰

**斬衰**係唐人孝服，係五服之一。斬衰係種表示極度哀痛嘅衫，用粗麻布做，唔縫邊，所以邊唔係齊輯輯。
唔理風險嘅機會率

**唔理風險嘅機會率**（**risk-neutral probability**）係隻基本金融概念，喺二元價格模型（binomial pricing model，即係假設個價係一期期噉變，而下期只係可以升或跌一個固定嘅比例，而且基本無風險利率（risk-free rate）都俾埋）入邊，佢即係個價下期會升嘅機會率。
鄧玉嬌

**鄧玉嬌**（）係一個中國女仔，喺湖北省恩施自治州巴東縣野三關鎮夢幻休閑中心打工做服務員，喺2009年5月10號因為被性侵犯，拮傷兩個招商辦嘅主任，黃德智重傷，鄧貴大死，畀人拉咗。

呢單案反應好大，因為報導話佢係唔想陪三個男人沖涼或者「特殊服務」至反抗，而公安嘅辦案過程又令人起疑。
當時地方政府嘅機關全力封鎖口，連當地嘅互聯網服務也關閉了，偵辦、取證、審判嘅過程黑幕重重(詳見18/6/09信報練乙錚專欄)。
而且涉案嗰幾個官後來都炒晒。有人組織聲援佢http://news.bbc.co.uk/chinese/trad/hi/newsid_8060000/newsid_8066500/8066540.stm，話佢咁做係正當防衞。
呢件事重掀起聲討貪官網潮。
重有，湖北省長李鴻忠之前被問起鄧玉嬌案時搶走咗《京華時報》女記者嘅錄音筆同罵佢，重話要找佢嘅領導。
有人懷疑中國總理溫家寶嘅政府工作報告中「創造條件讓人民批評政府、監督政府」會唔會成空話。
湖北省重發生過好多次冤案，例如湖北殺妻冤案、佘祥林冤案、湖北黃岡羅田縣之司法冤案等。法治情況好惡劣。

2009年6月16號，湖北省巴東縣人民法院一審判鄧玉嬌唔使被罰。

## 出面網頁
*BBC
*鄧玉嬌案偵結 涉案官員受處理(BBC)
*中評
*明報/中新社, 2009年6月1日 星期一
*大紀元時報
*委托律师夏霖博客
*浦志强律师博客
*邓玉娇维权网

*In English: Controversy over Sexual Advances by One Party Official
*In English:China Scholars Want the Truth About Deng Yujiao Case
*CCTV video with English subtitle
*(Chinese video)大陆互联网文艺形式声援邓玉娇
*(Chinese)邓玉娇---中国之梅花
*(Chinese)著名人权律师评邓玉娇案
*(Chinese)邓玉娇案与司法公信力
*(Chinese)北京等學者發表公開信：立即無罪開釋鄧玉嬌 
*(Chinese)中國掀大眾文藝浪潮聲援鄧玉嬌
*(Chinese)公安部長(孟建柱)拍板 鄧玉嬌被正式逮捕
*(Chinese)邓玉娇事件折射尖锐官民矛盾
*(Chinese)邓玉娇案与司法公信力
*(Chinese) Chant for heroine Deng Yujiao
*(Chinese) 中国公民意识抬头 邓玉娇案成风标
*(Chinese)锵锵三人行2009年05月27日A:邓玉娇案重要的不是民愤是事实
*(Chinese)鄧玉嬌正式提交控告書 案件真相曝光
*(Chinese)大陸媒體齊挺鄧玉嬌 國務院下禁令
*财经网:两记者采访邓玉娇案遭暴力阻拦Google translation

*(Chinese)公安部長拍板 鄧玉嬌被正式逮捕Google translation
*(Chinese)鄧玉嬌最新:律師見後痛哭失聲輪奸得逞了！？ 鄧玉嬌最新:律師哭了:他們喪盡天良！滅絕人性！Google translation
*(Chinese)鄧玉嬌出院後被警帶走　命案疑點重重Google translation
*(Chinese)鄧玉嬌明確表示曾受性侵　其律師呼籲及時取證 Google translation
*(Chinese)鄧玉嬌案使中國婦女權益成為焦點 華爾街日報中文網Google translation
*(Chinese)省委知情人透露：罗清泉19日已知邓玉娇案幕后凶手，来头更大Google translation
*(Chinese)邓玉娇捅破天了：“两邓案”成中国重要历史事件Google translation
*(Chinese)十万网民上街散步要求严惩黄德智声援邓玉娇[]
*(Chinese)如何處理鄧玉嬌案才能擱得平 新華網Google translation
*(Chinese)北京學者成立鄧玉嬌公民後援團 BBC中文網Google translation
*(Chinese)修腳女刺官 再掀聲討貪官網潮 BBC中文網Google translation
梁淑貞

**梁淑貞**係一個人名，佢可以係：
*梁淑貞 (教育家)，基督教臻美黃乾亨小學暨初中學校前校監，2008年獲特區政府頒授榮譽動章（MH），2014年1月被剔除出授勳及嘉獎名單
*電視劇《肥貓正傳》裏面男主角肥貓個阿媽梁淑貞
*陳梁淑貞，救恩學校而家個校長兼港大同學會小學創校校長
*梁淑貞 (作者)，參考書《香港培正中學：教師進修日（2001）：專題研習》作者之一
*1986年第21號香港小姐
電飯煲

**電飯煲**係煲飯用嘅家庭電器，嚮二次大戰後由日本人發明。用咗電飯煲煮飯唔使睇火，淨係要洗米同埋量米水。生米煲熟飯，電飯煲就會自己跳掣收火，原理係因為Fuzzy logic同埋因為有塊會冷縮熱漲嘅金屬開關掣。

## 睇埋
* 無火煮食
* 電磁爐
* 多士爐
日本人

**日本人**（；）係日本嘅民族。世界上大約有一億兩千五百萬日本人，其中一億兩千一百萬係日本居民。喺日本之外住嘅日本人，日文嗌佢哋做日系人（羅馬字：nikkeijin）。作為政治術語嘅「日本人」，又叫「日本民族」，係指日本境內嘅各民族，包括大和族、阿伊努人、琉球族。

日本人講日本話，呢門語言喺語系上暫時歸唔到類，叫做係孤立語種；寫嘅係平假名、片假名、漢字。

## 一覽
* :類:日本足球員＝日本足球員一覽
* :類:日本演員＝日本演員一覽
* :類:日本配音員＝日本配音員一覽

## 參考
煲

**煲**，煮食架生，形有唔同，用料亦有唔同，不過多數都係闊口企身。多數加水加料，下面加火加熱，煮嘢食到熟為止。現今煲有唔同嘅煮嘢食方法。

釜，煲嘅原字。釜指無腳煮食器。釜原讀重唇音，後變音，讀輕唇音時，民間保留重唇音，另起形聲字，是為煲。煲即係釜，釜即係煲。

廣東以外，唔少地方叫**鍋**。鍋原本寫𩰫，秦國人叫土釜做𩰫，後借咗個鍋字，就唔寫𩰫。

石器時代已有釜，要下面放腳撐起個釜。同類有鬲同鼎。

自從有爐同灶，鬲鼎有腳就多餘，自此釜一支獨秀。

## 例
*飯煲
*水煲
*沙煲
*電飯煲
*煲仔飯

## 睇埋
*鑊
麪檔

**麪檔**係一以整麪嚟賣為主嘅舖。中式麪檔嘢食包括雲吞麪、魚蛋米粉、牛腩河粉、炸魚皮、油菜，兼賣汽水同豆漿。

## 睇埋

* 大牌檔
* 美食廣場
* 公仔麪
* 過橋米線
陳振聰

**陳振聰**（**Peter Chan**，）係香港生意人，以前係風水佬，識咗華懋集團個主席龔如心，話可以同人搵返個失蹤老公王德輝，所以龔如心信咗佢，畀咗好多錢佢，更加自稱係龔如心嘅契家佬。陳振聰喺1992年同另一個香港女人譚妙清結婚。

2007年龔如心死後，陳振聰話佢有龔如心2006年立嘅一份遺囑，同華懋慈善基金爭龔如心死後留低嘅幾百億港幣遺產。嚮法庭上面，陳振聰為咗爭家產，自爆曾經同龔如心有愛有親密關係。

陳振聰喺高等法院原訟庭、上訴庭都輸官司，2011年10月24號佢向終審法院(Court of Final Appeal)申請上訴許可亦被駁回。陳振聰分唔到龔如心身家之餘，份2006年遺囑亦俾法庭判定係假嘅，而要面對偽造同埋行使虛假文書等指控，2013年7月陳振聰俾高等法院判坐12年監。2021年出獄。
## 參考

## 拎

* 龔如心個妹龔因心，指龔陳關係只係太后同太監身份
* 陳振聰信耶穌一切變好

類:香港堪輿學家
平反八九民運議案

**平反八九民運議案**係喺香港議會上提過十二次嘅議案，主題係要求北京政府坦誠面對八九年天安門事件，開放政制；除咗1997年頭一次以大比數通過，以後十一次都被否決。

## 2009年
2009年嘅「毋忘六四事件，平反八九民運」議案，由李卓人動議，表決結果係：直選 19-9通過（0棄權）功能組別 4-7（11棄權）唔過；表決時李卓人邀請各議員起身為死難者默哀一分鐘；有人起有人冇起。四項修訂，論及曾蔭權嘅言論，同中史教科書嘅內容，都被否決。

公民黨嘅梁家傑話，唔應該怪學生，怪就怪當局處理件事嘅手法。湯家驊讀丁子霖嘅遇難者名單，講到個九歲細路哥點死，想喊讀唔落去。何俊仁話，中共唔肯面對歷史。陳淑莊話唔可以淨係掛住經濟發展唔理人權、民主同法治。

會計界嘅陳茂波話，而家重未掌握六四事件全部事實，所以好難平反。自由黨嘅劉健儀話件事係悲劇，但「歷史自有公論」。

李卓人就建制派議員例牌缺席辯論（呢次去咗睇93彊屍先生）聽到鐘響至返來投反對票，佢就話佢哋好似戲入面嘅彊屍。

## 2008
http://www.discuss.com.hk/redirect.php?tid=9692852&goto=lastpost

## 2002
http://www.epochtimes.com/b5/2/5/31/n193524.htm

## 2000年
2000年5月，司徒華動議：「本會呼籲：毋忘六四事件，平反八九民運。」 結果，地方選區及選舉員會 14贊成12反對通過；但功能組別 5贊成7反對9棄權否決。

## 睇埋
*平反八九民運議案 (中華民國立法院)http://hk.news.yahoo.com/article/090602/4/chty.htmlhttp://dailynews.sina.com/bg/chn/chnoverseamedia/mingpao/20090602/1813318791.html

## 註


## 出面網頁
*中央社
* RTHK
*BBC
* 星島日報
* 明報http://life.mingpao.com/cfm/dailynews3b.cfm?File=20090528/nalga/gaa2.txt
* 商台
* 
*http://news.sina.com.hk/cgi-bin/nw/show.cgi/2/1/1/1155038/1.html
*dphk
*Taiwan News
南非穿山甲

**南非穿山甲**（*Manis temminckii*），係四種穿山甲分布最闊嘅一種。佢嘅學名 **Temminck** 係以荷蘭嘅動物學家 Coenraad Jacob Temminck 命名嘅。佢哋分佈喺東非到南非嘅熱帶草原上。身長（連尾巴）由 90-110 厘米不等（尾長 40-50 厘米），體重 15-18 公斤。有啲地區嘅非洲人迷信佢哋嘅鱗片可以醫性病，肉可以食，所以遭人濫捕，加上當地居民成日放火開闢土地，令數目不斷減少。

## 特徵
南非穿山甲個身主要係黃啡色。個身俾好似屋瓦咁重疊嘅鱗片包住，連尾部都係。眼瞼好厚，鼻窿亦有特殊嘅肌肉控制開關，雖然成日俾螞蟻襲擊，都可以冇事。外耳退化，幾乎睇唔到。腳強壯有力，腳爪又大，佢哋就係用呢種爪整爛蟻竇，樹窿。

## 習性
一般喺地面生活，公嘅活動範圍係 15 到 25 公頃，乸嘅活動範圍係 3 到 4 公頃。佢哋仲識得爬樹，又可以用條尾支撐住企喺度，兼且可以每小時3公里嘅速度移動。如果受到襲擊，會將身體捲成一個波咁，收埋自己個頭喺個肚度。如果亞媽要救新出世嘅 BB 時，亦都會用呢種方法包住個仔。據講咁樣就算喺 100 公尺以外開槍射佢哋都唔會受傷，但係佢哋成日都會俾獅子同鬣狗咬死。

淨係食白蟻同螞蟻。

## 繁殖
妊娠期大約4個月，穿山甲仔一出世時就有鱗片，鱗片起初好軟，第二日就變硬。BB 出世時全長 20-30 厘米，得 100-500 克重。之後嘅一個月左右，BB 可以用前腳嘅大力搲實亞媽條尾，離巢外出。穿山甲亞媽搲爛蟻竇搵食嗰時，BB 亦會喺亞媽背後食埋一份。BB 出世後大約三個月就會戒奶，兩年左右可以繁殖。

## 資料來源

## 睇埋
*南非哺乳動物
吾爾開希

**吾爾開希·多萊特**（）係八九民運嘅學生領袖，北京出世，係祖籍新疆伊寧嘅維吾爾族人，北京師範大學學生，冇畢業，嚮1989年去咗外國。最後去咗臺灣，結婚入籍做咗臺灣人。

## 出面網頁
封從德

**封從德**（）係中國四川人。嚮1989年做過學生領袖。讀過北京大學。做過柴玲個老公，之後去咗法國，留學讀完波士頓大學博士學位，而家嚮美國。

## 出面網頁
王有才

**王有才**（）係中國浙江人，嚮1989年六四事件曾經組織學生運動。1998年搞咗個中國民主黨。而家走咗去美國定居。

## 出面網頁
*香港支聯會：王有才
高志活

**高志活**（**Jens Galschiot**，）係丹麥雕塑家，而家住嚮哥本哈根，因為整國殤之柱出名。佢係國際人權組織橙色運動發起人。

## 訪港被拒
2009年5月30號，高志活去香港，俾當局拒絕入境。

## 屋企
有兩個仔。

## 出面網頁
伊頓公學

**伊頓公學**（）係英國一間貴族私立學校，位於柏莎郡伊頓，1440年由英王亨利六世成立。

## 特色

## 舊生
* 泰國總理亞比昔

## 睇埋
* 劍橋大學
* 牛津大學

## 拎

* Eton College online - Official school website
* Time article - Change at Eton, 18 June 2006
* Independent Schools Inspectorate - Eton College
丁子霖

**丁子霖**（**Ding Zilin**，）係上海人，大學哲學系教授。佢個獨仔蔣捷連係六四鎮壓中被槍殺，之後佢組織「天安門母親」，紀錄八九年六四事件嘅死難者，出過嘅光碟包括「天安門母親之路」同埋「六四受難者家屬證辭」。

## 蔣捷連
蔣捷連嚮1989年6月係17歲，當時北京市戒嚴，蔣捷連當晚10點半左右離開屋企。11點嚮木樨地遇到戒嚴部隊，嚮復外大街29樓前長花壇後俾子彈打中，子彈嚮後背左邊穿過心口，搶救冇效。

## 獲獎
* 美國民主教育基金會「傑出民主人士獎」（1994年）
* 格利萊茲曼「公民成就獎」同埋紐約科學院「科學家人權獎」（1995年）
* 「萬人傑新聞文化獎」、夫婦同獲「法蘭西自由基金會記憶獎」（1996年）
* 瑞士「自由與人權基金會獎」（1998年）
* 意大利「亞歷山大蘭格基金會獎」（1999年）
* 《時代》雜誌「60年來的60名亞洲英雄」之一（2006年）
* 獨立中文筆會第四屆自由寫作獎表彰丁子霖同佢著作《尋訪六四死難者》（2007年）
六四受難者家屬證辭

**六四受難者家屬證辭**係隻天安門母親組織出嘅光碟，紀錄咗六個六四鎮壓死者（袁力、葉偉航、楊明湖、王楠、軋愛國同埋蔣捷連）屋企人嘅經歷，內容包括點揾返佢哋個仔、丈夫；邊個試過搶救；戒嚴部隊軍官唔准醫護人員帶死傷者去醫院；驗屍結果等。其中提到一點，就係話天安門旁廣場邊以前有笪草地埋過人，而家改曬鋪磚，質疑「天安門廣場冇死過人」嘅講法。

## 連出去
*http://tmc-hk.org
建制派

**建制派**（），又叫**親北京陣營**（**Pro-Beijing camp**）、**親中派**/**親中陣營**（**Pro-China camp**）、**親共派**（**Pro-Communism Camp**）、**香港左派**，係一個簡單分類法類別之中嘅香港政治派別，香港傳媒、學者同埋泛民主派成日用呢個標籤，泛指啲支持當權派政策嘅人，特別係思想同表態支持中共中央嘅政治人物、政治團體同媒體；喺意識形態上，建制派同泛民主派喺政治立場方面大多數係對立，但部分派別响某些經濟議題上意見同泛民主派一致。相反，建制派內部雖然政治立場大致一樣，但係唔少建制派喺經濟議題上面嘅立場亦會同泛民主派對立；佢哋政見好近似大公報、文匯報、人民日報社論，通常佢哋有訂或者鍾意睇啲左派報紙。

建制派政黨有時又稱為**保[[君主制|皇]]黨**，因為有反對聲音指出建制人士投共，好似保護皇帝一樣。

建制派係一頂政治高帽、政治標籤噉，佢哋有嚟自不同背景嘅組織，涵蓋香港主流社會嘅工商界、大財團、工會同埋專業階層等等，但主要係指支持而家香港特別行政區政府嘅政治組織，為佢哋大部分政策保駕護航。

民建聯同埋工聯會係建制派嘅親中代表、主流勢力，獲得唔少屋苑同埋公屋基層支持，而經民聯、新民黨、自由黨、新世紀論壇就主要獲得工商界、大財團同埋部分中產階級支持。

建制派喺2019年區議會選舉大敗，變成區議會嘅少數派，有支持泛民主派、香港本土派、自決派、修憲派嘅網民認為佢哋已經唔再配用「建制派」個名，呢種情況直到2021年公職條例修訂草案三讀通過、泛民主派大批區議員劈炮唔撈之後，先至有所改變。

## 政治派別
建制派包括多個香港政黨、政治組織同一啲獨立人士，依家香港立法會政黨主要包括民建聯、經民聯、工聯會、新民黨、自由黨等。

* 傳統建制派：民建聯、工聯會、港九勞工社團聯會等
* 商界：經民聯、新民黨、自由黨、實政圓桌等
* 地區組織：西九新動力、公民力量、創建力量、港島聯、九社聯、新社聯、專業動力、民生圓桌等
* 激進建制派：新界大聯盟、愛護香港力量、愛港之聲、保衛香港運動、幫幫香港出聲行動、香港青年關愛協會、香港政研會等
* 鄉事派同其他：紫荊黨、香港新方向、新世紀論壇、城鄉會、新界鄉議局同各個鄉事委員會等。

## 特色同爭議
### 被指隱瞞或者虛報自己係獨立議員

有唔少本身屬於建制派嘅政治人物，喺在任區議員期間或者進行地區工作嗰陣，就喺區議會網站等唔同地方聲稱話自己係獨立或者唔會披露自己嘅政治聯繫（呢家嘢，泛民主派叫做假獨立）。

喺2008年立法會選舉期間，梁美芬向外界堅稱自己係獨立、不群不黨嘅專業人士。但喺一次九龍西直選論壇上，就被民主派候選人揭發，佢獲得工聯會支持，仲有會長推薦。而佢最終成功當選。落敗咗，同屬建制派嘅田北辰，喺選舉後直指中聯辦幫梁美芬，梁美芬多數嘅選票都係來自工聯會支持，而之前話自己不群不黨嘅梁美芬，亦推翻自己之前嘅說法，承認自己同中聯辦好熟。

例如，喺2018年11月嘅九龍西立法會補選入面，建制派嘅代表陳凱欣聲稱自己「獨立身分參選」，佢亦堅稱無加入政黨，但係之後媒體就揭發佢借用西九新動力嘅地方做競選活動，畀記者嘅新聞稿又印有西九新動力嘅字眼，電郵仲有民建聯縮寫嘅字眼。

另外，喺第5屆香港區議會選舉前夕，被揭發無申報政黨聯繫嘅就包括陳偉強、葉志偉、許德亮、黃建新、仇振輝、張永森、楊永杰同鄭利明等等（九社聯成員），被部分媒體形容佢哋係隱形建制派。

### 虛報學歷爭議
有部分親中陣營嘅成員，都涉及一啲學歷爭議，例如係葛珮帆、鄭琴淵同柯創盛，被外間（尤其係泛民主派）批評。

### 以流料攻擊泛民主派
有個別親中陣營人士，會用一啲謠言攻擊泛民主派，或者質疑泛民主派嘅政治主張。其中比較有名嘅，有第3屆香港立法會香港島地方選區補選期間以十成按揭謠言攻擊陳四萬，親中陣營立法會議員梁美芬借用公民黨支持外傭居港權謠言攻擊泛民主派，以及一啲激進建制派散播英國阻礙香港民主自治制度謠言。

### 錯誤評論外國選舉制度
有啲親中陣營會發表對外國選舉制度嘅評論，但呢啲評論都唔係基於事實或者以偏概全嘅比較：

* 2016年11月，屈穎妍曾經喺親中派堅料網發表《大哥蒙難了》一文，當中指喺美國276張選舉人票就做總統，比起689票（梁振英喺2012年香港特首選舉得票）少，但佢就並無提及當時香港選委會入面，唔計35名立法會直選議員同5名區議會（第二）功能組別議員，其他選委會成員都係喺只得幾十萬人有份嘅小圈子入面產生，但美國選舉人係由全國人民選出，而且只能按照所屬州份嘅普選結果投票。
* 2022年8月，葉劉淑儀曾經公開指控英國議會制度封閉，每區得7－8萬選民，比起香港立法會選區少，幾萬票就贏，以票數計算民意授權，英國國會議員比所有香港立法會議員低。不過香港嘅特首選舉或立法會功能組別選舉，不論係喺北京未經諮詢或香港人同意強行修改之前或之後，都有人只得幾百票，甚至冇競爭對手下當選，但葉劉淑儀就未有提及，言論被一啲泛民主派人士批評。

### 香港親中陣營同香港政府遭受報應嘅觀點
由2014年雨遮革命開始，香港社會兩極化，當有一啲親中陣營（建制派）同香港政府公務員（特別係香港警察）面對一啲不幸新聞嘅時候，有一啲非建制派聲音就會認為佢哋遭受報應，歡迎事件嘅發生。

### 暴力行徑爭議

親中派支持者，特別係嚟自激進派系嘅，都有暴力襲擊持唔同政見人士，甚至係記者嘅歷史。英屬香港時期，工聯會就曾經發動六七暴動嘗試奪權，而主權移交後，有啲親中派支持者會喺示威活動期間民主派支持者，甚至係襲擊記者（特別係一啲立場同佢哋相左嘅）。呢啲行為引起社會上一啲批評，但有時呢啲人就被指得到香港警察嘅保護，亦因為咁警察備受一啲批評。

## 相對
*香港中間派
*泛民主派
*香港本土派／抗爭派
*歸英
*香港獨立運動
*反共

## 參考
石堅

**石堅**（），原名**石榮璋**，鄉下番禺石崗村，係香港男演員，粵語片演員，做過電影、電視，响港產片黃飛鴻演奸角「奸人堅」，而佢成日做奸角，亦深深影響住日後嘅張耀揚、何啟南、鄭子誠。

## 生平
石堅後生嗰陣屋企唔好，抗戰嗰陣佢組織話劇社宣傳抗日。1940年佢投身電影界做演員，第一部電影係《血海花》。

1949年石堅參與咗《黃飛鴻》系列演出，第一部就飾演反派角色大受歡迎。後尾《黃飛鴻》系列不停拍續集，石堅幾乎都做反角，所以有人用「奸人堅」、「奸過石堅」嚟形容反派。喺六十年代好多電影石堅都係演反角，好似1973年李小龍嘅《龍爭虎鬥》石堅更加施展中國功夫。

石堅喺1975年加入無綫，拍攝過《狂潮》、《倚天屠龍記》等等經典劇集。但係同電影相反，石堅喺電視劇都係飾演一啲正派角色，例如《網中人》、《親情》、《流氓大亨》。

1992年石堅宣佈退出影壇。2009年6月3日因為腎衰竭逝世，享年96歲。

## 演出作品
### 電影

### 電視劇（[[無綫電視]]）
*《功夫熱》（1975年）飾 柳仲元（石堅首部電視劇）
*《狂潮》（1976年）飾 程一龍
*《書劍恩仇錄》（1976年）飾 張召重
*《民間傳奇之陌路緣》（1976年）飾 鐵御史
*《大亨》（1978年）飾 朱一軒
*《強人》（1978年）飾 雷嘯堂
*《倚天屠龍記》（1978年）飾 謝遜
*《貼錯門神》（1979年）飾 白雲祝
*《抉擇》（1979年）飾 古大牛
*《刀神》（1979年）飾 魔教教主
*《楚留香》（1979年）飾 李觀魚
*《網中人》（1979年）飾 龍冠三
*《名劍風流》(1979年）飾 俞放鶴
*《親情》（1980年）飾 蘇大鵬
*《逐個捉》（1981年）飾 莊志仁
*《天龍八部之虛竹傳奇》（1982年）飾 蕭遠山
*《射鵰英雄傳之東邪西毒》（1983年）飾 裘千仞／裘千丈
*《神鵰俠侶》（1983年）飾 慈恩（裘千仞）
*《天師執位》（1984年）飾 宣慈
*《雪山飛狐》（1985年）飾 商劍鳴
*《流氓大亨》（1986年）飾 鄭裕玲外公
*《我係黃飛鴻》（1991年）飾 黃飛鴻（石堅最後一部電視劇）

### 電視劇（[[香港電台]]）
*《獅子山下─漁家》（1976年）飾 老漁民

### 廣告
*利口樂薄荷糖廣告

### 電視特輯（[[無綫電視]]）
*《星光錦繡耀舞台》（1986年）
*《歡樂今宵之石堅江湖再見匯群雄》（1992年）

## 註

## 參考
*石堅捐物業贈演藝文化界團體推廣發展。新浪網

## 拎
*94歲石堅洗盡奸氣，2007年1月20號《蘋果日報》。
羅京

**羅京**（；）係中央電視台《新聞聯播》嘅主播。佢鄉下係重慶，喺北京出世。1983年喺北京廣播學院播音系畢業，之後喺同一年去咗中央電視臺做播音員。佢先後獲得過國家語委『全國語言文字先進工作者』、國家人事部『杰出專業技術人才』等榮譽，並且喺2005年獲得『十佳播音員』嘅稱號。2008年9月，中央電視臺證實佢患上淋巴癌。2009年6月5號朝早6點40分，羅京因為淋巴癌擴散逝世。

## 家庭
羅京有一個哥哥，佢老婆叫做劉繼紅，佢哋喺1998年結婚。

## 參考
搬屋

**搬屋**，俗稱**搬竇**，好似搬家，搬廠，搬寫字樓都係搬屋，係運輸業嘅生意。如果要搬嘅嘢唔係太多，可以自己叫老友一齊搬。 

要搬係好麻煩，又要搵屋，兩邊畀租，中途又要搵迷你倉放嘢，等新屋裝修好。搬屋中途最怕唔見嘢，或者打爛嘢，追人賠償。

人頭搬家，即係身首異處，通常都會死人。

## 例子
*孟母三遷

類:運輸
六四事件紀念活動

自1989年6月4號六四事件之後，每年6月4號世界各地華人都會進行集會，紀念有關民主運動事件死難者。其中包括香港維多利亞公園嘅六四燭光晚會，同埋之後出現嘅五區六四集會，即「尖沙咀六四集會」。

## 中國大陸紀念活動

中國大陸，根本冇辦法設立六四網站。八九民運嘅研討，資料嘅收集，同網站嘅設置，基本上都係海外華人同埋有識之士喺度做。美國嘅公共電視台亦製作咗關於八九民運嘅紀錄片。好多以前參加民運嘅人士都已經離開咗中國。只有一啲人重繼續參加中國嘅民主運動。世界各地嘅華人地區，仍然有關於八九民運嘅會議，紀念活動。

中國大陸雖然就六四事件之後變得政治保守，94年重開始推所謂「愛國教育」、仇日排外思想日益增加。不過，民間都有好多紀念活動，例如天安門母親。八九民運係中國改革開放必然過程，人民權利爭取必須時刻。近年時代變，由於政治民主化社會運動同其他全球化普世價值影響，冇因愛國愛黨「洗腦教育」而消失，令到中國大陸人（特別係經過文化大革命同八十年代，而家一班中年同老人家）開始主動關心自己個人權益，就社會唔公平問題會有「維權」主見。另外，新生代亦會受到外來文化影響而向往，如日本文化、西餐。

## 港澳地區紀念活動
### [[維園六四燭光晚會]]
1990年開始，大中華主義政治團體支聯會每年6月4號晚上會主辦六四燭光晚會（晚會）。晚會係維多利亞公園進行靜坐集合，市民自由參加。不過，自2010年代集合受到考驗，先有梁振英政府批評；曾有特區政府或其他親中派團體，同維園晚會主辦單位鬥快租場；同埋部份新一代對集會，「平反」意義上質疑，有人甚至轉場去尖沙咀六四集會，甚至冇集會。

### [[尖沙咀六四集會]]
2013年舉行首次尖沙咀六四集會（尖咀集會），搞手係本土主義人士，突顯唔同支聯會晚會。有次由熱血公民，同普羅政治學苑政黨做主辦，用「本土、民主、反共」口號，本土思潮配合當時梁振英政府統治問題。集會取消燭光悼念儀式，而加入誓師儀式、焚燒中國共產黨黨旗，同去廣東道自由行等等元素，令集會變成一種本土抗爭運動。2016年，香港復興會（城邦派）加入做主辦。有部分支持者聲言，對支聯會集會冇改變，同淪為民主派政黨宣傳平台，而感到反感。

### 情況
#### 支聯會
香港每年都有支聯會平反六四紀念晚會活動，紀念六四死難者。

##### 2003年
大約五萬名香港人參加十四週年燭光集會，悼念事件同時反對基本法第二十三條立法。支聯會主席司徒華表示，即使有關法例通過，集會都唔會停辦。「反對23，毋忘六四」係當年晚會嘅新主題。一啲以往無出席集會嘅香港人，都破例。群眾坐滿咗維多利亞公園五個足球場。支聯會都播放民運人士丁子霖同學運領袖王丹嘅講話。喺支聯會嘅燭光晚會開始前，香港嘅天主教團體喺維多利亞公園嘅另一角落舉行祈禱會，有三百幾人參加。祈禱會名為「民主中國」，主題係「傾聽良心嘅呼聲，舞動生命嘅熱情」。天主教香港教區主教陳日君，唔介意自己身為教區主教身份，為中國大陸嘅人民祈福，並盼望中國民主改革。

##### 2004年
估計有八萬幾人參加維多利亞公園舉行嘅六四十五週年紀念晚會。係1993年以來人數最多嘅一次。上百名"自由行"嘅大陸民眾喺香港參加被中國大陸政府禁止嘅「六四」紀念活動，創下歷年嘅最高紀錄。組織者話收到唔少人民幣捐款，顯然係有一啲大陸民眾參加咗呢個晚會。收到大約四千元人民幣捐款，遠比佢哋喺過去舉辦嘅六四晚會多，過去只係收到一、兩百元人民幣。自一九八九年以來，受訪者平均參加咗五點八次「六四」燭光晚會；四號晚參加集會嘅十五歲或以上市民中，29%屬於首次參加，12%每次都有參加；而回歸以來每次都有參加嘅，就佔22%。

##### 2005年
六四事件十六週年，支聯會晚上八時喺維園舉行燭光晚會，晚會開始後冇耐，到場嘅市民坐滿四個足球場。主題係以史為鑒，平反六四。大會播放八九民運錄影片段，同時奏哀樂，稍後有獻花、燃點火炬、致悼辭同默哀一分鐘儀式。現場又有豎立「民主烈士永垂唔朽」紀念碑。由於晚上有雨，參加者唔少都舉起雨傘下，點起燭光。喺晚會開始前，有天主教團體喺維園涼亭舉行祈禱會，悼念六四。

##### 2006年
六四燭光晚會，仍然有四萬四千人參加，參加人數同往年差唔多。根據香港大學民意計劃，喺上週四所公佈嘅六四民調結果，喺六四事件過咗十七年後，仍然有百分之五十三嘅市民認為當年北京學生做法正確。有百分之五十六嘅市民，依然認為北京當局要平反八九民運。支聯會近年嘅口號係，教育新一代，接好民主棒。

##### 2012年
香港舉辦紀念六四遇難者嘅燭光晚會人數高達18萬人，係歷年最多人參與。

##### 2020年同2021年
2020年同2021年，香港警方都以放疫為由反對支聯會喺維園舉辦燭光晚會。2020年嘅六四燭光晚會，在場人士更加推跌鐵欄進入維園藍球場進行悼念，當中前香港眾志創黨主席羅冠聰、秘書長黃之鋒、岑敖暉同袁嘉蔚等人亦有出席，一年後被指控涉嫌參與未經批准集結，遭判刑10個月。

#### 反對支聯會
##### 親共人士
香港親共激進派推出Facebook組織「六四真相」，由李偲嫣聯同多個藍絲群組建立。內容係用文字同原有新聞影片進行加工合成，加入「六四當中無人死」、「見唔到有人中槍死」呢啲宣稱，以此對抗支聯會維園六四燭光晚會。當中相對吸引出位言論有2014年六四25週年前夕，李偲嫣上電台節目表示解放軍無「亂槍掃射」，重話：「解放軍都有死啦，咁你嗰啲唔計嘅....」。藝人黃秋生用簡單一句留言話李偲嫣：「日軍侵華，日軍都有死啦...」。支聯會活動當日有參加「平反」集會人士被路人指罵，甚至追打。

##### 本土派別
2018年，六四天安門事件29週年時，部份本土派團體繼續5年前尖沙咀舉行六四晚會活動，聲稱同支聯會有分別。此類集會曾經有人大叫：「香港獨立」等口號。

### [[澳門民主發展聯委會]]

## 睇埋
* 民主女神
* 民主歌聲獻中華
* 國殤之柱
* 資產階級自由化

## 參考
燒窯琉璃

**燒窯琉璃**，又叫做**窯燒琉璃**，係琉璃產品嘅一種。窯燒係製造方法。琉璃係古時玻璃個名。而「燒窯琉璃」係特別指某類玻璃產品。燒窯琉璃嘅物料成份，加入七彩嘅唔係玻璃嘅物質，使到色彩同花紋豐富。燒窯琉璃整嘅途徑，分為工廠工業大量生產、同埋學習班工場小量研製兩種。前者係整嚟做建築材料，而後者可以整出獨一無異嘅人造首飾。

燒窯琉璃嘅產品，同藝術玻璃整出嚟嘅貨係好似。

## 拎
*燒窯琉璃

類:玻璃
類:藝術
老公

**老公**（），又叫做**老公仔**、、、、噉。老公係婚姻裏面女對男方嘅叫法。

## 睇埋
*老婆
*阿爸

類:配偶
類:公
中國夢 (歌)

《**中國夢**》係首中文歌，黃霑填詞，趙文海作曲，羅文主唱，提到中國文化嘅源頭黃河、唐漢盛世，主題話中國人幾千年來嘅一個夢，係自由幸福開心唔受折磨。首歌喺民主歌聲獻中華同六四燭光晚會中都有唱。

呂方回憶，呢首歌本來係特登作畀佢原唱。點知錄音俾羅文撞見，羅文覺得啱自己，就攞咗去。呂方剩係唱國語版。

## 拎
*歌詞
機械能

（）係動能同位能嘅總和，即係：
:E=E_k+E_p

## 基礎

## 動能

## 位能

## 機械能守恆定律
非保守力唔做功嘅時候機械能守恒。

## 睇埋
*機械波
*過山車物理
妖 (搞清楚)

**妖**可以係：
*妖
*妖怪
*粵語助語詞「吆」（）嘅借代字http://www.zdic.net/z/16/yy/5406.htm。舉例：「妖！又是輸咗鋪機。」。用法同「屌」相似，但係語氣比「屌」輕好多。
長鼻猴

**長鼻猴**又叫**象鼻猴**（**Proboscis Monkey**），主要生活響北婆羅洲海岸紅樹林，或河岸濕地森林，採食Sonneratia等濕地植物維生，目前只可以響婆羅洲見到。

## 生活習性
長鼻猴唔可以食甜嘢。因為生果或植物裏面嘅糖分碰到胃室嘅細菌之後，會造成快速發酵並引起脹氣，嚴重甚至會導致長鼻猴死亡。 

## 香港
香港濕地公園有一隻長鼻猴模型。
牛耳酥

**牛耳酥**（**Red Beancurd Cookie**），又叫做**貓耳朵**或者**牛耳**，係廣東食品，餅乾、小食、乾糧。以前興，而家重有，係叫做懷舊嘢食，鄉下嘢食，原料成份係小麥粉、菜油、白糖、食鹽、南乳、芝麻咁。

## 拎

* 牛耳酥製法
* 牛耳餅附圖
香港亂噏

**香港亂噏**（**Hong Kong Gossip**）係香港亞洲電視嘅自製節目，內容以娛樂資訊方式，惡搞香港政治、頭條新聞兼世界大事，類似臺灣電視節目《全民最大黨》。風格類似同節目統籌林超榮嘅香港電台《頭條新聞》入面嘅「超現實新聞 (Chiu Mad News)」，節目口號係「**香港一定得，唔係亂咁噏**」。

## 主要模仿角色
* 林超榮：林超齡、蔡指強、周一鑊、林公公（林睡麟）、詹培中、芳太后、阿牛、陳可身
* 盧海鵬：黃郁民、陳志暈、孫明洋、豬咪咪、包整紅、笑鳳姐、木村托杉、哈利波凸、業問、Crazy、奧暈、張學有、嘈人超、幪羅麗莎、衛難、盧罐停、流皇發、寒琛（毛間度角色）、許灌杰、步驚暈（風雲角色）、肥比C、搵光、竹中直人（撒隆適清涼滲透膏貼廣告代言人）
* 鄭啟泰：鄭大斑、曾進華、司圖華、司徒髮正、李加乘、蕭藥丸、謝偉進、陳永綠、廢爵爺
* 姜皓文：家鷹哥、梁國紅、成大哥、黃拍糕、鄧鏡成、鄧達痣、蝦林、謝四哥、周終、古天洛、陳奕信、奧斑馬、拳爺、梁振鷹
* 劉錫賢：食神滔、麥靈靈、鬚生、肥棚、馬立當拿、倪康、肥佬黎、包租婆（功夫角色）、龜仙人、王精、李加人、何俊人
* 秦啟維：李擇街、蘇C黃、衛C、露暈娜、女秘書、長嫂、劉胃兄、拳頭、MC煎
* 樓南光：梁淑蒸、盛智聞、葉劉熟兒
* 蔡國威：陳馮富真、王維機、劉光華、陳笑卓、迷女王、李處銘
* 蒲進：蘇聞風、牛華、黎天王、白姐姐、陸泳、樓建明（毛間度角色）、原華、牛頭、任智剛、陳慧霖、Hair、張繼蔥、拾憂進、林則除、何秀難
* 馮家俊：羅志長
* 甄思羽：陳灌稀、馬面
* 戚黛黛：梁落C、衛難、柴可夫斯姬、鄧麗音、錢袋袋
* 吳嘉星：樂基宜、鄺美人、舒皮、希爾鈍、植樹無籽、拮針明步、酒井發癲、陳孝文、波波小D、車妮子、吳君余
* 梁浩楷：桃傑、Suprise
* 伍偉樂：D君
* 筱靖：謝安奇、陳方安身
* 肥龍：長毛開Band鼓手、黃榮身（正身校友）、何太

## 拎
* 香港亞洲電視：《香港亂噏》
* 亞洲電視（官方）Youtube版重播
棕尾斑咀犀鳥

**棕尾斑咀犀鳥**係一種身形較細隻，以食果實為主嘅犀鳥，主要分佈喺菲律賓同印尼島嶼。之所以叫**棕尾斑咀**，係因為佢個咀邊有幾條紋，同條尾羽中間有一節係褐白色嘅。公乸有明顯嘅性徵（公係深色啲）。香港九龍公園嘅百鳥苑亦有飼養，嗰種犀於Visayan Tarictic Hornbill (*Penelopides panini*)

## 分類
呢種犀鳥可分6類，但其實而家重有人拗緊，因為人對呢種犀鳥嘅自然演化史重未清楚。

* Sulawesi Tarictic Hornbill（*Penelopides exarhatus*）
* Visayan Tarictic Hornbill（*Penelopides panini*）
* Luzon Tarictic Hornbill（*Penelopides manillae*）
* Mindanao Tarictic Hornbill（*Penelopides affinis*）
* Samar Tarictic Hornbill（*Penelopides samarensis*）
* Mindoro Tarictic Hornbill（*Penelopides mindorensis*）

## 資料來源
* Kemp, A. C. (2001). Family Bucerotidae (Hornbills). Pp. 436-523 in: del Hoyo, J., Elliott, A., & Sargatal, J. eds. (2001). *Handbook of the Birds of the World.* Vol. 6. Mousebirds to Hornbills. Lynx Edicions, Barcelona. ISBN 84-87334-30-X
馬來犀鳥

**馬來犀鳥**（*Buceros rhinoceros*）係犀鳥之中最大隻嘅其中一種，體長110-127厘米，重2-3公斤。馬來犀鳥如果圈養嘅話可以活到35歲。係一種熱帶雨林裏面最搶眼嘅大雀。  

同其他犀鳥一樣，馬來犀鳥公有紅紅橙橙嘅眼，而乸嘅就白白地色。飛嗰陣可以聽到佢嘅拍翼聲。原產馬來西亞、婆羅洲、爪哇同蘇門答臘。香港幾千年前都可能係呢種犀鳥嘅棲息地之一。食爬蟲類、雀鳥、果實、老鼠等。同長臂猿有一個互利共同嘅關係。一夫一妻制，佢哋會喺大樹窿度挖窿造巢，犀鳥乸會喺樹窿面鋪一浸泥，只留返一個細窿，作交換食物同糞便用，咁樣就可以避免蛇等捕獵者入窿食佢哋啲仔。

香港公園尤德觀鳥園有專門養佢嘅籠，但有時又將佢改喺九龍公園嘅百鳥苑，或者香港動植物公園度養。

## 相

Image:Rhinoceros_hornbill_national_aviary.jpg|Male at the National Aviary, Pittsburgh
Image:Rhinoceros Hornbill.jpg|Underside
File:Rhinoceros Hornbill (Buceros rhinoceros) -Chester Zoo-4.jpg|At Chester Zoo
Image:Buceros_rhinoceros_-Nashville_Zoo-8.jpg


## 資料來源
*  Database entry includes a brief justification of why this species is near threatened
* 

## 連出去
http://www.freesound.org/samplesViewSingle.php?id=56551   Downloadable Audio file of the sounds of the Rhinoceros Hornbill
孟母三遷

**孟母三遷**係一個成語故仔，出自漢劉向《烈女傳·鄒孟軻母》。內容講中國思想家孟子個阿媽，為咗個仔有好嘅生活環境讀書，所以搬屋幾次。

第一次，孟子學附近墓地送葬隊，玩哭哭啼啼個樣。孟母好唔中意，就決定搬入城市裏面。第二次，城裏面街市，殺豬聲、小販叫賣聲好嘈，孟子同街坊細路玩街市買賣遊戲。孟母因為咁決定再搬屋，去到座學校隔籬。

話講孟母三遷，其實只係搬屋兩次。

## 拎
* 成語故事 - 孟母三遷
建國大業

**建國大業**，係一套中國大陸2009年中拍成嘅華語電影。導演係韓三平。演員有唐國強、張國立、劉勁、王伍福、許晴、葛優、劉德華、馮小剛、成龍、周星馳。佢哋分別扮演毛澤東、蔣介石、周恩來、朱德、宋慶齡、杜月笙。

## 拎
* 史詩式中國大陸華語片《開國大業》

類:中國電影
類:2009年電影
毛澤東思想和中國特色社會主義理論體系概論

**毛澤東思想和中國特色社會主義理論體系概論**係中華人民共和國地區高等院校學生必修嘅一門政治課，亦係呢門課嘅教材名。教材嘅舊名係「毛澤東思想、鄧小平理論和『三個代表』重要思想概論」，啲學生一般將呢門課叫做「毛鄧三」。

## 主要內容
呢門課主要介紹馬克思主義中國化嘅理論成果，包括毛澤東思想、鄧小平理論、「三個代表」、科學發展觀、社會主義榮辱觀、和諧社會等。
拾遺

**拾遺**，又叫做地下執到寶，好似嚮街執到唔知邊個人大懵留低嘅手機、錢、手錶、黃金、文件袋都係。

啲人話，地下執到寶，問天問地攞唔到；又有話，拾遺不報，是為賊也。小學老師話過，唔係你嘅嘢，唔好要，一定要畀返人，如果唔係，一世都唔安樂。又有人笑過，唔據為己有，就一世都唔安樂至真。

有報紙講過，有個道友執到人張六合彩飛仔，發現係中獎飛，以為神仙可憐佢窮，醒佢發達，點知原來馬會有咗記錄，話要告佢偷嘢。

傳說，執到寶交差館，3個月冇人認領，件寶物就係你合法所有。不過，交差館時一定要點算清楚，同埋問差人攞返張收條。因為世界上好少人會咁誠實。

## 拎
* 香港菲傭Mildred Perez，拾遺35萬送還失主，成為「菲國之光」

類:社會
類:道德
梁浩楷

**梁皓楷**（又叫**梁浩楷**，**Leung Ho-Gaai, Jerry**，）係香港男演員，無綫電視旗下藝人，前亞洲電視同邵氏兄弟藝員。

## 演出

### 電影
* 2002年：無間道
* 2002年：飛虎雄師
* 2003年：無間道Ⅲ終極無間
* 2004年：新警察故事
* 2005年：千杯不醉
* 2005年：三岔口

### 電視劇（[[ViuTV]]）
* 2020年：《打天下》 飾 Ricky教練

## 出面網頁
* 
* 
* 
* 
* 

類:香港電影男演員
類:無綫電視男藝員
吳雨霏

**吳雨霏**（**Kary Ng**，），原名**吳家穎**，係香港女歌手，做過組合Cookies同埋樂隊Ping Pung成員，而家係新藝寶唱片旗下藝人。

2015年，吳雨霏同網球員洪立熙結婚，生咗一仔二女。個仔喺2018年出世，個女就喺2019年出世。囡囡英文名Galilee，乳名「妹妹G」。2022年再宣布生咗第二個女

## 部分專輯

* 2007年：《In Control》
* 2008年：《Lady K: Transformation》

## 參考

## 睇埋
* 洪立熙
* 余文樂

## 出面網頁

* 
* 吳雨霏facebook專頁
* 吳雨霏 Instagram
* 環球唱片（香港）歌手頁面
* 吳雨霏 騰訊微博
* 吳雨霏 Youtube Blog
* 吳雨霏 Youtube Vevo
* k4kary 吳雨霏官方網站
* 吳雨霏個人網誌
*
卡斯拿斯

**伊卡·卡斯拿斯·費南迪斯**（Iker Casillas Fernandez，）係西班牙足球員，現時世界最佳守門員之一。佢效力過皇家馬德里廿幾年，2015年轉投葡萄牙球會波圖。佢亦係西班牙足球代表隊嘅守門員。佢喺馬德里出世，身高180cm，重70kg。

2019年5月，卡斯拿斯喺波圖一次操練期間心口痛，要入醫院做心臟手術，情況穩定。之後佢都冇再上陣，2020年8月宣佈掛靴。

## 出面網頁

* 
* 
* 
*
車震 (搞清楚)

**車震**可以係：
*車震 (將領)，中華民國護國戰爭時期將領
*車震，喺車上面做愛搞到部車震下震下
大衛卡列甸

**大衛卡列甸**（**David Carradine**，）係美國演員。佢阿爸、兄弟、女都係演戲搵食。

## 生平
大衛卡列甸喺加州洛杉磯荷里活出世，嚮加州大學舊金山市分校音樂理論編曲系畢業。

佢係喺電視劇《功夫》（Kung Fu）演少林寺徒弟仔金桂祥而出名。

嚮1970年代電影開始中國功夫熱。大衛卡列甸接拍西片功夫。 

佢晚年係做甘草演員，2009年6月3號死嚮泰國乃樂酒店（Swissotel Nai Lert Park）一個衣櫃裏邊，身上有一條來歷不明嘅繩，索住條喉管同埋下體。所以佢嚮酒店房搞過乜，令人好費解。

## 屋企
佢有兩個仔同埋幾個女。佢離過幾次婚，前妻話佢鍾意玩致命嘅變態性遊戲。

## 參演電影
* 標殺令 1 2003年
* 標殺令 2 2004年
* 猛男姦獄 2007年
* 快克殺手2 2009年

## 拎
*個人網站
*官方 Myspace 頁，含影片證明
*支持者網站
* 
*David Carradine 於 Internet Broadway Database
*Onion interview
*IGN 與 David Carradine 的訪問
**[http://www.greencine.com/article?action=view&articleID=117 "A Fresh Thing": David Carradine]*
*itunes 上 Carradine 的音樂
斯洛伐克克朗

**斯洛伐克克朗**（斯洛伐克文slovenská koruna，斯洛伐克王冠噉解；英文Slovak koruna或者Slovak crown）係斯洛伐克嘅錢，響1993年2月8號用到2008年12月31號，國際符號SKK，本地寫Sk。亦都係1939年到1945年第二次世界大戰期間，斯洛代克嘅錢。

喺2009年1月1號，斯洛伐克改為用歐元。
鈁

**鈁**（，Francium），又叫**鍅**（），係一種放射性嘅鹼金屬元素，符號係Fr，原子序數87，相對原子質量222.0397，1939年喺巴黎發現，並且用「法國」嚟起名。

鈁係鹼金屬，由於佢有放射性，而且化學反應極之活躍，因此到而家都整唔到純鈁。

鈁可以喺鈾礦同埋釷礦道發現，亦可以透過以質子轟擊釷而得到。

鈁有41種同位素，其中以鈁-223嘅半衰期最長，大概22分鐘。
離婚 (搞清楚)

**離婚**可以係：

# 離婚，係解除婚姻關係，不特只係分居
# 離婚 (老舍小說)：作者老舍
# 離婚 (亦舒小說)：作者亦舒
# 離婚 (西片)：Le Divorce
凶器

[thumb|200px|[倫常慘劇 - 菜刀好多時都變咗殺人兇器]]
**凶器**可以係：
*武器，嚮網上遊戲叫攻擊性武器做凶器。
*兇器，兇手行兇殺人用嘅架生，未必係慣常指嘅冷兵器刀刃長槍到火器，甚至插電電器。高踭鞋尖、開信刀、原子筆嚮偵探推理小說入面，都出奇咁成為殺人兇器。
氣槍

**氣槍**（Airsoft gun）係一種槍，係靠空氣壓縮後暴脹推動子彈嘅槍。低能量嘅氣槍可以當玩具玩，而高能量嘅氣槍係有殺傷力。就算係低能量，都有可能會射傷眼。外表來睇，唔少氣槍都模仿靠火藥發射子彈嘅槍。

因為可以傷人，係軍火一類，所以私下氣槍唔係道道都可以玩。有啲地方立法係唔畀人用氣槍。

## 歷史
氣槍係古老嘅氣動技術嘅一個應用。最早嘅機械式氣槍嘅歷史可追溯至1580年，而家係瑞典斯德哥爾摩Livrustkammaren博物館珍藏。17世紀，.30～.51口徑嘅氣槍被使用喺狩獵中。呢啲氣槍使用氣泵來壓縮空氣，初速可達200-300m/s，亦被用喺軍事行動中。

現代嘅氣槍處於槍械管制法規嘅限制，通常動能較低，但亦有部份高動能氣槍用喺狩獵，初速通常可達330m/s，使用4.5mm鉛彈或球形金屬彈。氣槍精準度高，喺射擊比賽例如奧運會中被廣泛使用，10m係常見嘅比賽射程。

## 動力來源
氣槍嘅動力主要有三類：彈簧-活塞、氣動同埋二氧化碳，喺氣步槍同氣手槍上都有應用。

### 彈簧-活塞
彈簧-活塞氣槍嘅動力部分由活塞、氣缸同螺旋彈簧等組成。使用時通過壓動壓簧桿令彈簧壓縮，扣動扳機時壓縮後嘅彈簧被釋放，推動活塞喺氣缸中高速運動，並將氣缸中嘅氣體通過氣缸嘴迅速推出至槍膛，驅動彈丸前進。

呢種類型嘅氣槍槍口初速可達380m/s，超過標準聲速，但係由於鉛彈嘅空氣動力學外形導致佢速度受到激波嘅影響較為嚴重，會導致彈丸飛行穩定性下降。

### 氣動彈簧
原理與彈簧活塞類似，主要區別係用氣動彈簧取代螺旋彈簧。

### 壓縮空氣
呢種動力包括單次壓氣式，多次壓氣式同埋預充氣式。通常槍內有一個儲氣腔或者氣樽，利用槓桿活塞或者外部氣源為佢充氣。
*單次壓氣式，通過一次壓動壓氣桿，就可以令儲氣腔中產生足夠嘅氣壓。
*多次壓氣式，通過多次壓動壓氣桿，令儲氣腔中產生足夠嘅氣壓。
*預充氣式，通過外部氣泵，氣樽等充氣裝置為槍內氣樽充氣。

### 二氧化碳
呢類型動力通常儲存喺12g壓縮二氧化碳氣樽之中，呢種氣樽通常係一次性使用，但亦有少量可充氣式二氧化碳氣樽應用喺彩彈槍。二氧化碳氣樽嘅優點係結構簡單並且唔需要釋壓安全閥，缺點係一次性使用，成本較高，而且工作氣壓低於預充氣（PCP）動力。

## 彈藥

### 鉛彈
呢種鉛彈嘅口徑一般為4.5mm或5.5/5.6mm，主要用喺氣步槍，成本昂貴但係精準度高。

### 球形彈
又叫BB彈，金屬材質嘅球形彈喺美國使用較為廣泛，通常係表面鍍銅或鍍鋅嘅鋼製圓球。口徑為4.5mm。塑料材質嘅球形彈直徑一般為6mm，用呢種子彈嘅氣槍通常被稱為軟氣槍。

## 口徑
氣槍嘅常見口徑有以下幾種：
*.177（4.5mm）：最常見嘅口徑，用喺國際射擊聯合會嘅比賽項目中，如奧運會。喺一定嘅氣槍槍口動能下，該口徑彈道最為扁平，有利於高準度度射擊。
*.20（5.0mm）：喺部份歐洲產氣槍中應用。
*.22（5.5mm和5.6mm）：常見於狩獵用氣槍。
*.25（6.35mm）：常見嘅最大口徑，一般用喺高動能氣步槍。
*.357：某啲Crosman公司出嘅氣槍用呢個口徑。

## 現代氣槍

## 氣槍生產商
*AlienAirsoft
*ArmorerWorks
*ASPairsoftgun
*AYAirsoftGuns
*Defend
*E&LAirsoft
*GletcherAirsoft
*GSG
*HOGWARDS
*InokatsuGun
*LCT
*PPSAirsoft
*RealSword
*SEALS
*STGAirsoft
*Zeta-Lab
*ZhenYang
*Ares
*A&K
*APS
*AirsoftElectricGuns
*AirSport
*AGM
*ARMY
*BELL/SEIKO
*BlackHawk
*BISON
*CAAAirsoftDivison
*ClassicArmy
*CyberGun
*CROSMAN
*司馬CYMA
*D-Boys
*DYTAC
*DoubleEagle
*DEEPFIRE
*eAiming
*EagleForce
*EC
*Echo1
*Galaxy
*G&D
*G&G
*Gas
*GHK
*G&P
*金鷹GoldenEagle
*GoldArrows
*GS
*HexagonProduction
*HFC
*HK3
*IMAI
*LS(台灣)
*L&H
*金弓(JG)
*JM
*JX
*KingArms
*KJWorks
*KOER
*K-Cube
*KSC
*KWA
*KWC
*KWG
*MAGPULPTS
*Marushin
*MARUKOSHI
*Maruzen
*Meister
*MINGUANG
*NOB
*Phoenix(台灣)
*RedFire
*RefineMuseumPiece
*Silverback
*SIIS
*StarkArms
*SAMURAI
*SOCOMGear
*雪狼SnowWolf
*S&T
*STTITaiwan
*SY
*SRC
*TanakaWorks
*TERCEL雄鷹
*TokyoMarui
*Umarex
*WinGun(WG)
*VB
*VFC
*WE(偉益)
*WEIBAO
*WELL
*WesternArms
*XIONGSHI
吊船

**吊船**可以係:
*水上起重機大手臂吊船，好似中國第一吊船華天龍號咁
*玻璃幕牆大廈外牆搞抹窗清潔用嘅吊斗，法例規定清潔工人坐吊船開工，高空工作要帶獨立安全帶
變態

**變態**（）呢個詞喺粵文當中可以係指：
*生物學上嘅**[[變態 (生物)|變態]]**（metamorphosis），指常見於昆蟲同兩棲類嘅一種發育方式，一種會變態嘅生物會喺短時間內大幅改變形態，例如蝴蝶同蜜蜂等多種昆蟲嘅幼蟲會結蛹最後變成個樣同幼蟲好唔同嘅成蟲。
*病理學上嘅**變態**，指人或者第啲動物身體組織唔正常病變，例如「變態反應性鼻炎」。 
***[[心理變態]]**，泛指人心理上反常，並唔係一個嚴謹嘅心理學詞彙。 
***[[Hentai]]**，日本文化變態（変態）借代語，一般係日本色情。
打交

**打交**，係出手出腳，互相攻擊嘅行為；用到威力頗低嘅架生時，例如棍，都會叫做打交。若果武器殺傷力大，例如利刃，就會用到開刋、劈友、械鬥等詞語，多數唔算打交。

細路仔打交有時當玩，係習武之源，好似細鳳好細個已經鍾意玩打交，收尾成為李小龍。

打交唔同打人，前者有拳來腳往嘅意思，後者所指嘅係一方打一方捱嘅情況。

同「打」近義嘅「毆」字，可以同某啲字配合成貶義詞——例如：**毆打**代表其中一方冇得／冇（乜）本事還手，當強方有幾個人又圍困到弱方，又叫**圍毆**；**毆鬥**指場交打起嚟好唔光彩……

彼此都有功夫底子，並且遵守規則嘅打交，又叫做**比武**／**比試**／**講手**，雙方鬥體力、反應、技術同埋心理質素，中國師傅講話係包括埋比武德。

有傳「打交」演變自**交打**。**打架**係唔少其他品種中文（包括現代漢語）嘅詞語，唔係粵文咖。

兩個人打交，又叫**單挑**或者**隻揪**；人多啲嘅話，稱為**打群交**。

## 遊戲相關
*電子遊戲（格鬥遊戲）
*小朋友齊打交
## 睇埋
* 武打片
* 尚武精神
* 童黨
* 械鬥
* 暴力漫畫
* 決鬥

## 考
天水圍

**天水圍**（；）喺香港新界西北，原本係屏山鄉下嘅圍村，係后海灣嘅魚塘，家下係元朗西北一個新市鎮，行政上歸元朗區。

區內曾經因為人口突然增加，導致一啲社會問題，更被人形容做「悲情城市」。近年喺多個社會團體嘅關注同努力下，情況已經有改善。

## 史
天水圍一帶，舊時係后海灣一部份，係屏山對出嘅海。因為附近一帶河涌沖積，而成淺灘。而人圍海做鹹田，加速轉海為地。後圍田變成圍魚塘。

## 私人發展
1978年，長江實業（簡稱長實）同會德豐合股公司買入天水圍地同魚塘，用嚟日後起樓。1979年下半年，有中資背景嘅華潤集團買入該公司大部份股權，當時華潤佔百分之五十一，長實佔百分之十二點五。當時華潤想15年內起個50萬人口嘅新市鎮，但華潤唔夠錢起。後尾李嘉誠睇好天水圍，就慢慢吸納華潤之外嘅股權，到咗1988年，佢佔百分之四十九。

1988年12月，長實同華潤傾掂，發展嘉湖山莊，風險由長實揹，但長實會收多啲。1998年，天水圍嘉湖山莊七期全部起好。

## 新市鎮
同嘉湖山莊差唔多時間，香港政府打算將天水圍納入做新市鎮。1992年，區內第一個公共屋邨天耀邨起好。

## 註
天水圍公園

**天水圍公園**（），舊時叫**天水圍市鎮公園**，係香港一公園同遊樂場，喺天水圍天瑞路六號，係天水圍新市鎮中間大公園，佔地十四公頃八。公園周圍都係大型屋邨，例如嘉湖山莊、嘉湖銀座、天瑞邨同埋天耀邨等等。個公園由康樂及文化事務署管。

天水圍公園呈西北同東南向。西便有人工湖，東便有運動場，中間有噴水池。中間偏東地勢稍高。

設施有公園、硬地球場、網球場、籃球場、排球場、門球場、滑板場、模型車場、模型船池。以及五人足球場、籃球場暨排球場。

## 史
天水圍公園舊時叫天水圍市鎮公園。個公園原本係嘉湖山莊發展項目之一，由長江實業斥資1億1千幾萬港元起嘅。公園分兩期落成，第一期喺1993年3月26號開放，第二期喺1997年1月16號全面開放畀居民使用。公園落成初期，係預留咗大塊草地畀居民用。不過到咗1998年，原有草皮種晒樹，所以唔畀人踩。此外，公園嘅人工湖喺落成初期大受歡迎，可以扒艇，不過之後唔知點解，2003年唔畀扒艇。

## 注

## 出面網頁

* 天水圍公園

類:香港遊樂場
馬鞍山

**馬鞍山**（）可以係：

;中國大陸
中國大陸多數拼做**Ma'anshan**
* 馬鞍山市，安徽省下轄嘅一個地級市
* 馬鞍山站 (深圳)，深圳地鐵11號綫嘅一個車站
* 馬鞍山站 (安徽)，馬鞍山市嘅火車站，位於寧銅鐵路之上
* 馬鞍山鎮，吉林省四平市伊通滿族自治縣所轄嘅一個鎮
* 馬鞍山 (昆山)，位於江蘇省昆山市嘅一座山，盛產昆山石
* 馬鞍山 (柳州)，位於廣西柳州市嘅一座山
* 馬鞍山 (內江)，位於四川省內江市嘅一座山
* 馬鞍山 (武漢)，位於湖北省武漢市嘅一座山，馬鞍山森林公園所在地
* 馬鞍山鋼鐵集團，位於安徽省馬鞍山市嘅鋼鐵企業集團
* 馬鞍山鋼鐵股份，馬鞍山鋼鐵集團嘅子公司
* 馬鞍山號導彈護衛艦，編號525，中國人民解放軍海軍一艘護衛艦
* 馬鞍山公園站，廣州地鐵9號綫嘅車站，喺花都新華街馬鞍山公園附近

;香港
香港多數拼音做**Ma On Shan**
* 馬鞍山 (香港嘅山)，位於新界中部嘅一座山
* 馬鞍山 (香港市鎮)，沙田新市鎮擴展部份，位於馬鞍山以西，十四鄉以西，吐露港以東南，沙田海同埋馬料水以東
* 馬鞍山村，新界馬鞍山山腰上嘅一條村莊
* 馬鞍山綫，港鐵一條鐵路支綫
* 馬鞍山站 (香港)，位於沙田馬鞍山新市鎮嘅一個鐵路車站

;臺灣
* 馬鞍山 (嘉義)，位於嘉義縣梅山鄉嘅一座山
* 馬鞍山 (屏東)，位於屏東縣恆春鎮嘅一座山
印

**印**係唐字，原本指腳行時，留喺地上面嘅蹟，可以指：
*腳印
*手印
*印章
*印刷
*國名簡稱
**印度（多數）
**印尼（少數）
*印氏，姓氏
印巴

**印巴**係指印度同巴基斯坦，亦指兩國嘅人或者後裔，所以又叫**印巴裔**。英國曾經統一印度次大陸，喺二次大戰後，印度分裂成信印度敎為主嘅印度，同信回敎為主嘅巴基斯坦，是為印巴分治。
嗌交

**嗌交**，又叫做**鬧交**、**講口**，即係至少兩個人強烈交換意見，而意見係兩極化，即係鬧嚟鬧去。

嗌交可以係人與人之間面對面亦可以係經媒介例如喺網上嗌交

## 原因
通常嗌交嘅原因係某啲人覺得唔滿意，跟住就會發嬲、鬧其他人，第二啲人又鬧返你轉頭，你一句我一句，咁就係嗌交喇。好多人以為嗌交係有道理嗰個贏，冇聲出嗰個輸，所以嗌交嘅成日講唔停，人人爭講最後嗰句。

## 後果
同人嗌交可以好傷人哋個心，或者搞到人哋好嬲，甚至引發自殘或者暴力事件，不過都要睇吓班人EQ有幾多分。所謂床頭嗌交床尾和，聰明人可以將想嗌交嘅對方冧甜，同意甚至贊同對方部分觀點。

## 避免嘅方法
要避免同人嗌交，首先就要學下尊重人、講嘢之前要三思、一人少句，唔好手指指咁冇禮貌。諗吓「嗌贏場交，輸咗個家」。當你覺得想同人發嬲嘅時候，可以吸啖氣，或者飲啖凍水，慢慢數10下，呢啲都可以幫到你紓緩情緒。

## 睇埋
*拗撬
*圍攻
*講手
*械鬥
*吹雞
*講數
*筆戰
*辯論
日本文化

**日本文化**（）係嚮日本社會中出現嘅文化，好似日本語言文化即係講日語，寫日文，睇日本漫畫之類，重有：

* 食：日本料理、壽司、天婦羅、打邊爐、鐵板燒。
* 着：和服、浴衣、草鞋。
* 整：浮世繪、漆器等等。
* 聽：雅樂、演歌等等。
* 起：城、日本庭園、神社等等。
* 信：神道教、佛教
* 演：能劇、日劇

## 史
自從明治維新起，日本文化就一路變為主要受西方世界影響，例如大量噉用片假名嚟寫英文字詞。可以睇埋脫亞論。
印堂

**印堂**係人面上便，兩眉之間嘅空位。喺唐人相學來睇，有好重要嘅地位，掌有吉凶。而經絡上面，亦有印堂穴呢個穴位。

## 戲
戲裏便睇相佬會同人講**印堂發黑**，即係大難將至咁解。

## 注
印堂穴

**印堂穴**係經外奇穴之一，喺人面印堂之上，兩眉間中心點。

中醫上按壓、針灸有清頭明目，通鼻開竅之效。主治頭痛、頭暈、三叉神經痛，亦都治鼻病、鼻塞、流鼻水、鼻炎，重有眼病、目眩、目赤腫痛，同埋高血壓等等。

## 出面網頁
*
掃街 (搞清楚)

**掃街**即係：
*掃街，掃乾淨條街咁解，掃街嘅人叫掃街佬或者清道夫。
*幫襯街邊嘅唔同小販買嘢食，因為由街頭幫襯到街尾，一路咁掃落去，所以咁叫。
馬口鐵

**馬口鐵**（Tin plate），又叫**錫片**，係兩面鍍錫嘅鐵皮。馬口鐵防鏽、耐腐蝕、無毒。主要用來造金屬包裝，例如罐頭咁。目前全世界每年生產嘅錫，約莫三分之一以上，都用來造馬口鐵。

馬口鐵係一種可以回收再造嘅物料。

## 史
早喺14世紀，波希米亞就開始造馬口鐵，主要用來整餐具同水杯。1800年，英國人造出可以長期保存嘢食嘅馬口鐵罐，1847年，美國人發明咗製罐機，從此馬口鐵需求不斷增多。

1850年代，大清入口嘅馬口鐵唔多，但需求穩定，主要美國同英國入口。當時每箱重112磅，有80到120塊，每塊賣六到七美金。

## 註
椰衣

**椰衣**（coir），又叫**椶**，係椰子個椰殼浸皮。主要係由華南來，亦有海南或者南洋來嘅。椰衣嘅纖維又粗又硬，可以整散拎啲纖維出來，造唔同嘅嘢，好似毡、刷、床褥。

## 商品
* 椰衣掃把

## 註
柴魚

**柴魚**（stockfish），又叫**乾魚**，係唔用鹽整嘅乾魚。西洋興用鱈魚整。

## 史
英文名來自荷蘭文Stokvis，即係柴(stok)魚(vis)，皆因啲魚喺柴架曬乾。

英國同德國識整柴魚，所以曾經入口大清。之不過量越來越少，因為唐人自己都識整柴魚。

## 睇埋
* 日式柴魚
* 柴魚花生粥

## 注
籐條

**籐條**（**split rattan**，**rattan cane**）係用籐嘅條，軟而靱，好多時係用來罰人架生。籐條用來罰人，通常對細路會用幼條。但如果係笞刑，會用到好粗嘅籐條，有時會留低傷痕。

## 文化
籐條係二十世紀六、七、八十年代香港人嘅集體回憶，因為個時嘅人通常生幾個仔女，父母為咗方便教仔，都會買一條返屋企，專用嚟打仔。同時係兄弟姐妹打交時常用嘅「武器」。打仔用嘅籐條好多時其實係雞毛掃。

以前嘅學校，先生可以用籐條體罰學生。不過家下唔可以再咁做。

例如嚮劇集《大長今》裏面，小長今俾阿媽用籐條打小腿後面。

## 犯法
2019年，香港人721暴動案，用籐條襲擊人屬於犯法，未來幾年法例要求，正式列為違禁武器。
清道夫 (搞清楚)

**清道夫**可以係：
*係足球術語，後衛同龍門之間位置，主要負責清波。
*掃街嘅人。
*一種魚，專食污糟嘢嘅。
陳茵媺

**陳茵媺**（，）係香港女演員，無綫電視前藝員，2006年度香港小姐冠軍。

## 簡歷
### 屋企
陳茵媺喺加拿大多倫多出世，父母係香港人，阿爸係土木工程師，祖籍喺福建。

佢2013年6月12號同陳豪喺法國巴黎結婚，同年12月4號生咗一個仔（Aiden Joshua Chan）。

### 演藝生涯
陳茵媺喺2004年參加多倫多華裔小姐，之後喺2006年參加香港小姐競選得到冠軍，之後同香港無綫電視簽約成為旗下經理人合約藝員。

## 演出
### 電視劇（無綫電視）

### 電影
*2010年：《72家租客》 飾 問卷調查員
*2016年：《開飯啦！》 飾 唐詩詠（Rosemary）
*2018年：《某日某月》 飾 魯姑婆

## 參考

## 出面網頁
* 
* 
*
氟

**氟**（，英文****）係元素一種，符號**F**，原子序號9，原子重量18.99840325。佢密度0.001696，溶點53.63，沸點85.03，熱容量有0.824，電負度有3.98。氟屬於鹵素。氟單質係一種有強烈腐蝕性嘅氣體，亦係氧化性最強嘅單質。

## 製備
由於氟單質有好強嘅氧化性，所以歷史上制氟一直都用電解法，直到1986年，先至用純化學法制得單質氟。

## 用途
氟可以保護牙齒，因為氟可以令牙齒表面嘅羥基磷酸鈣轉變成更加難溶嘅氟磷酸鈣。所以可以保護牙齒，令牙齒更健康。一般牙膏裏面都含有氟化物。但係，如果人體攝入太多氟，就會引起氟斑牙、氟骨病等疾病。所以，人體需要氟，但係要適量。
置富第一城

**置富第一城**（**Fortune City One**，又叫**第一城中心**）喺香港新界沙田銀城街，係附屬沙田第一城嘅一個中型商場，高兩層。

佢係長江實業旗下嘅商場之一，有行人天橋連去隔籬同樣係長江實業商場之一嘅銀城商場。

## 商場裏面
有唔同嘅鋪頭、好似麵包鋪、快餐店、餐廳、酒家、小食店、餅店、快餐店、藥房、便利店、超級市場、銀行同郵政局，重有遊樂場。

## 交通
* 港鐵：
**屯馬綫：第一城站B出口

## 拎

* 置富第一城
砹

**砹**（）／**砈**（）係化學元素，屬於鹵素，符號**At**，原子序數85，相對原子質量210。

## 名稱
砈嘅拉丁文名**astatium**解「唔穩定」。

## 同位素
砈已知嘅20幾種同位素全部都有放射性，半衰期最長嘅得8.1個鐘，所以響咩時候，地殼中砈嘅含量都少過50克。

## 製備
1940年三位美國人第一次用甲種射綫轟擊鉍得到咗砈。
水楊酸

**水楊酸**（又叫做**柳酸**，化學式C6H4(OH)COOH）係一種有機酸，化學名係「鄰羥基苯甲酸」，pKa2.98。

## 合成
水楊酸喺工業上一般用苯酚同二氧化碳通過Kolbe-Schmidt反應合成。

## 應用
水楊酸係一種植物激素，對植物嘅生長有調節作用。文獻記載，公元前五世紀嘅時候，水楊酸就俾人用嚟做藥。水楊酸對微生物有抗菌作用，經常用嚟做防腐劑。衍生物乙酰水楊酸，商品名叫做阿士匹靈，係一種好常用嘅藥。另一種衍生物水楊酸甲酯（冬青油）經常用喺外用藥裏面。
2009年H1N1流感大流行香港情況

喺2009年5月1號夜晚大約八點兩個字，香港政府話，一個喺墨西哥經上海嚟香港嘅墨西哥籍男人證實確診感染甲型H1N1流感（香港政府叫佢做「**人類豬型流感**」或者「**人類豬流感**」），成為香港第一宗嘅確診個案，亦係亞洲區嘅首宗確診個案。第一個香港確診嘅患者曾經入住灣仔維景酒店，令到間酒店要隔離七日。截至香港時間2009年9月20號 14:30，香港有22,054宗甲型H1N1流感確診個案。

## 參考
* 行政長官談香港首宗確診人類豬流感個案（香港政府新聞公報，2009年5月1號）（政府片段／無綫電視片段）

## 睇埋
* 2009年甲型H1N1流感疫情

## 連出去
### 香港政府
#### [[衞生防護中心]]
* 香港特別行政區政府衞生防護中心－專題報導：人類豬型流感
* 人類豬型流感每日報告
* 人類感染豬型流感的受影響地區/國家
* 關於人類豬型流感嘅新聞稿

#### 香港政府一站通
* 香港特別行政區香港政府一站通：全民抗疫

### 其他
* 世界甲型H1N1流感傳播情況地圖
;媒體專題
* 香港電台
* 明報 
;被隔離人士心聲
* Youtube - quarantine168
* Youtube - Lezcarr000022
* 華爾街日報 - Flu Dispatches
* Facebook被隔離人士群組
Kolbe-Schmitt 反應

**Kolbe-Schmitt反應**係指乾燥嘅酚嘅鈉鹽或者鉀鹽喺高溫高壓下同二氧化碳反應生成芳環上有羥基取代嘅羧酸鹽嘅反應。
## 應用
Kolbe-Schmitt反應喺工業上用於生產水楊酸。
## 機理
目前認為嘅機理係酚鹽負離子同二氧化碳發生親核加成，經過六元環過渡態生成。
## 選擇性
鈉鹽同較低嘅溫度有利於鄰位異構體生成，而鉀鹽同較高嘅溫度有利於對位異構體，但係原因唔清楚。
郵局

**郵局**（），又叫**郵政局**，舊底叫**書信館**，專辦郵務，即如賣郵票、寄信、寄包裹，有啲仲會附設郵箱。

近年有郵政局兼營銀行業務，可辦儲蓄存款，兼出郵政匯票。亦有郵政局代辦電費水費許如此類雜費。

## 其它
*集郵
*急便
*掛號信

## 睇埋
*郵差
*電報
*郵筒
*信差
*水客
陽明山莊

**陽明山莊**（）係香港一個豪宅樓，喺香港島黃泥涌峽大潭水塘道88號，即係渣甸山同紫羅蘭山之間。陽明山莊嘅西面係黃泥涌水塘公園，其餘三面俾大潭郊野公園包圍住。屋苑總共有18幢樓。由商人黃週旋（黃健華、黃又華、黃幼華、黃德華四兄弟嘅老豆，亦係黃僑福、黃蘭茜、黃培修嘅阿爺）投資11億起。

## 新聞案件
2003年11月，住喺陽明山莊嘅美林證券前董事簡崇諾（），被老婆特製嘅怪味奶昔謀殺，屍體被地氈捲起，放喺雜物房幾日。

## 圖片集

File:Hong Kong Parkview 1.jpg|喺渣甸山同紫羅蘭山之間嘅陽明山莊，喺布力徑影（近中峽）
File:Hong Kong Parkview Club House Swimming Pool 2000.jpg|陽明山莊會所室內泳池
File:HK Parkview Shuttle Bus in Edinburgh Place.jpg|屋苑住客穿梭巴士


## 參考

## 睇埋
*黃泥涌峽
*港島徑、衛奕信徑
*渣甸山、紫羅蘭山

## 連出去
* 陽明山莊官方網站
* 陽明山莊地圖
* 2003年11月 美林證券高層陽明山莊謀殺案轟動一時
* 香港警方網新聞
紅山半島

**紅山半島**（****）係香港島南區一羣低層樓，1992年起好，分4期，發展商有華懋集團、信和置業、聯合亞洲同埋亞證地產，每伙面積約1,300到3,000平方呎。http://www.chinachemgroup.com/index.php?option=content&task=view&id=81 http://www.landscope.com/gb/search/index.php?action=search_pro_info&icon=search_rental_list2&display=1&pvc=24&cnty=1&pro_id=576 

紅山半島喺大潭白筆山同白筆山道18號，大潭郊野公園同龜背灣沙灘東面，石澳郊野公園同大潭港西面，大潭道同大潭篤水塘南面，大潭灣北面。

紅山半島屋苑裏面有住客會所，佢嘅西北面近大潭童軍中心同香港國際學校南面，有一間紅山廣場超級市場等等。

## 交通
*巴士：新巴 14號，城巴 314號。

## 參考
*紅山半島地圖
*紅山半島地產資料
郵票

**郵票**，舊稱**士擔**（來自英文 Stamp），係張畀錢換郵政服務嘅憑證。由郵政總局出版，貼嚮信封或郵包上面，表示郵件郵費已經畀咗幾多錢。為咗防偽，郵票設計會用唔少功夫兼加上宣傳某啲意義，比如紀念獨立日、100周年慶典咁。因此郵票反映歷史時刻，成為集郵愛好者嘅收藏品。

郵票一般係方形，但係1963年湯加發行咗世界上第一枚圓形郵票，之後又發行咗好多其它形狀嘅，亦發行過鋁製郵票。

## 集郵

## 參考

## 睇埋
* 郵戳
* 郵資印
* 印花稅

## 連出去

* 名人郵票史 
* 集郵專輯 
* 中華郵政 
* 中華郵政百年來郵票之演進 
* 德國集郵者聯盟 
* 德國青年集郵者 
* 德國郵票競投聯盟 
* 德國郵票150 年 
* 中國集郵信息網
* 漢堡集郵者 圖書館協會 
* 奧地利集郵者協會
* 瑞士集郵者協會
* 集郵百科 
* 集郵辭典：德文，英文同法文互譯
* 郵票集郵者史話
* WDR 嘅 "Planet Wissen" 節目 : 郵政史
* MDR 節目 “LexiTV”: 郵政 
* 郵政同遠程通信博物基金
* 郵政簡史
* 寫多啲 …
* 郵票史
* 經典郵票 
* 集郵者資訊
* 經典集郵者 - 集郵者資訊
* 協和飛機郵集
* Phinuminal - 在線郵票硬幣報
* 私人郵政 "post modern" 目錄
信封

**信封**，又叫做**信皮**，係袋書信個袋，以前係紙封，或者牛皮紙封袋，而家有用膠袋，好似銀行信用卡公司廣告信。

信封分底面，前面封面寫地址貼郵票，而後面封底寫回郵地址。

開口信封寄印刷品，方便當局檢查，同埋郵費會平啲，而埋口信封寫私人家書，或者唔想九唔搭八嘅外人睇到內容嘅信。

信封加火漆封口，係非常機密嘅信，好似外交密件，或者遺囑咁。

## 睇埋

* 大信封
卡加利

**卡加利**（，），中國大陸譯做**卡爾加里**，又譯**卡加立**，簡稱**卡城**，係喺加拿大亞伯達省南面洛磯山脈嘅城市，亦係該省嘅最大城市。卡加利位於弓河（Bow River）同埋肘河（Elbow River）交界，該市面積789.9平方公里，海拔約1048米。卡加利係全加兩大城市溫哥華同多倫多中間最大嘅城市，根據2021年市人口普查，市內人口有1,306,784，卡加利地區嘅人口就有1,481,806。卡加利係亞伯達省經濟、金融同文化中心。卡加利嘅工程師密度係全加第一，多次被評做世界上最乾淨嘅城市。

## 參考
象牙

**象牙**（ivory或者elephant's teeth）係象嘅獠牙，係犬齒變出來嘅，又粗又長。因為象牙有佢獨特質地，所以係一種物料，好多時用喺藝術品之上。有時類似質地，代替動物嘅獠牙都概括叫做象牙。因為象牙好貴重，唔少象因有象牙而死，所以近年國際都禁象牙生意。

象牙如果唔完整，係濕碎嘅，就叫**牙碎**。

## 歷史
大清時，象牙唔少係南非來，經孟買入口。但至多至好嘅，都係暹羅來。亦有一啲係緬甸來。

## 品質
好嘅象牙係無瑕玼，實兼白。如果裂咗，個啄斷咗，或者裏面腐爛咗，就無咁值錢。不過無論點都好，都會有佢嘅用法。大嘅象牙，一擔有五到八隻，細嘅去到一擔廿五隻。1850年代，大兼靚嘅象牙，賣成百五蚊美金。

## 睇埋
*象牙塔
## 註
魚肚

**魚肚**（fishmaw），又叫**花膠**，係魚嘅魚泡（讀pok），舊時認為係鯊魚嘅肚，即係胃。係唐人嘅奢侈品，用來食，用來補身。

## 品質
魚肚質地同軟骨類似，色淡黃。魚肚拎去賣，一定會曬乾。如果濕咗就會好快壞，一啲都唔值錢。

## 史
大清時，唔少魚肚由印度同南洋來。

## 註
火石

**火石**（Flint）係一種沉積岩石。

佢主要由矽藻喺海底沉積而成，所以主要成份係二氧化矽。因為噉，佢質硬，可以用來擦出火。

## 史
大清時，火石喺歐洲來。打火時會放喺特制嘅盒（:en:tinderbox），或者喺玻璃品之內。

## 註
荔枝角公園

thumb|荔枝角公園名牌
thumb|望向荔枝角公園
**荔枝角公園**（）係香港一公園同遊樂場，喺荔枝角荔灣道一號，地方甚廣，喺荔枝角灣填地之上，近美孚新邨，行政上歸深水埗區。公園由康樂及文化事務署打理，設施有公園、硬地球場、網球場、籃球場、排球場、門球場、手球場、滑板場、緩跑徑、健身徑、露天劇場，以及七人足球場。

公園南部有嶺南之風，嶺南庭園咁。

## 睇埋
*荔園遊樂場

## 出面網頁

*荔枝角公園

類:香港嘅公園
類:香港遊樂場
石頭

**石頭**（）、**石**、或者**岩石**係一隻或幾隻礦物黐黐埋埋，結合成嘅一嚿嚿固體，天然嘅石可以大體分成三種：火成岩、沉積岩、變質岩。地球嘅最外層（地殼）就係石頭嚟。

## 分類

喺地質學上，石頭跟佢哋含礦物質、化學成分、花紋粗幼、紋理走向、形成過程嚟分類。可以分成火山岩、沉積岩同變質岩。而跟嚿石裏面粒粒嘅大細（grain size）嚟細分，火山岩細分做苦欖岩、玄武岩、安山岩、花崗岩、粗面岩、響岩、脈岩。沉積岩分做頁岩、砂岩、石灰岩、生物岩、化學岩。而由一隻岩石類型變到另一隻嘅叫做岩石週期。

火山岩係由岩槳凍咗之後形成嘅、沉積岩就係啲石頭、沙、泥俾水或冰川移郁、沉底、積積埋埋形成嘅，有時啲沙石撈埋其他嘢；好似生物嘅屍體都會留低痕跡、甚至成棚骨變成石頭，呢啲就係化石。變質岩就係因為地質活動，啲石頭受到大壓力、高溫度令佢喺物理化學上變咗質而形成嘅。

## 石頭同文明
石頭對人類文化同科技有好大影響。早喺二佰萬年前，智人（*homo sapiens*）同原始人類已經識得攞啲石頭用嚟做架生、武器。直到今時今日，人繼續用石頭嚟整嘢，採礦就係將啲含金屬嘅沙石掘出嚟，提煉金屬出嚟。一笪地方有幾先進就是乎附近有冇同有啲乜石頭可以攞嚟用喇。

文明史將史前分做石器時代，青銅器時代同鐵器時代。火石用嚟點火同造斧頭。雖然喺地球上石器時代嘅文明已經冇晒，石頭繼續用喺起屋同基礎設施。重係而家好多好重要嘅物料，麻石係加工過嘅玄武岩，有磁石同鐵就係由種沉積岩提煉出嚟，喺一啲沉積岩嘅窿窿罅罅就有天燃氣同石油。而玉石（翡翠）喺高溫低壓下形成嘅變質岩處搵倒。重有鑽石同雲石都係。而起樓用得最多嘅石屎，原材料都係石頭度嚟。

### 人造石
而家人類可以造「石頭」出嚟。呢啲石都係裝修物料，現時叫人造石可以係亞加力高分子同氧化鋁合成廚房檯面（Corian 或者 Staron）或者係石粉或碎石加樹脂嘅石板。

## 睇埋
* 岩石學
* 岩石一覽
* 石器時代
* 採石場
* 礦石
* 礦工

## 參考
歐幾里得

**歐幾里得**（）係古希臘數學家，《幾何原本》係佢所寫，後世尊佢為「幾何學之父」。佢活躍於托勒密一世時期。直到20世紀早期，《幾何原本》係幾何教學嘅主要教科書。而家所謂嘅歐氏幾何學係由極少數公理推出嘅。

關於歐幾里得嘅生平所知甚少，大部分資料都係嚟自幾個世紀後嘅學者普羅克洛同亞歷山大城的帕普斯。中世紀伊斯蘭數學家曾編造過一個虛構嘅傳記，而中世紀拜占庭帝國同早期文藝復興嘅學者曾經將佢誤認為早期嘅哲學家米加拉的歐幾里得。而家普遍接受歐幾里得係喺亞歷山大度度過佢嘅職業生涯，大約生活喺公元前300年，係柏拉圖嘅學生之後，阿基米德之前。有人猜測歐幾里得曾經喺柏拉圖學院讀書，之後喺穆塞翁教書；佢被認為係將早期雅典嘅柏拉圖傳統與後來亞歷山大嘅傳統連繫起嚟嘅重要人物。

喺《幾何原本》入面，歐幾里得由一小部分公理推導出定理。除咗《幾何原本》之外，佢仲寫咗關於透視學、圓錐曲線、球面幾何、數論同數學證明嚴謹性嘅作品。除咗《幾何原本》之外，歐幾里得仲寫咗光學領域嘅早期重要著作《光學》，以及較少人知嘅作品如《數據》同《天象》。對於《圖形劃分》同《Catoptrics》的作者身份存在疑問。相信佢曾寫過許多失傳嘅作品。

## 作品

### 《幾何原本》

歐幾里得最著名嘅作品係佢嘅十三卷巨著《幾何原本》（），被認為係佢嘅鉅作。呢部作品大部分內容源自早期數學家，包括克尼多斯嘅歐多克索斯、基奧斯嘅希波克拉底、泰勒斯同泰阿泰德，而其他定理亦喺柏拉圖同亞里士多德嘅著作中有提及。要分辨邊啲係歐幾里得嘅原創工作，邊啲係佢前人嘅成果，係好困難嘅，特別係因為《幾何原本》基本上取代咗更早期而家已經失傳嘅希臘數學著作。古典學者馬庫斯·阿斯珀得出結論話：「睇嚟歐幾里得嘅成就在於將當時公認嘅數學知識系統化咁整理，並補充新證明填補空白」，而歷史學家塞拉菲娜·庫奧莫將之形容為「知識嘅寶庫」。儘管如此，西亞拉羅斯進一步指出：「《幾何原本》結構嚴密，顯示出作者嘅控制力遠超一般編輯。」

《幾何原本》並唔係單單講幾何學，好似有時啲人以為嘅咁。傳統上，佢分為三個主題：平面幾何（第1至6卷）、基礎數論（第7至10卷）同立體幾何（第11至13卷）——不過第5卷（講比例）同第10卷（講無理數線）唔係好啱呢個分類。呢部著作嘅核心係書中散落各處嘅定理。用亞里士多德嘅術語，呢啲定理可以大致分為兩類：「第一原理」同「第二原理」。第一組包括被標為「定義」（或）、「公設」（）或「公理」（）嘅陳述；只有第一卷包含公設——後來被稱為公理——同公理。第二組由命題組成，伴隨數學證明同圖表。唔知歐幾里得係咪打算將《幾何原本》當做教科書，但佢嘅表述方式令佢天然就好適合作為教材。整體上，作者嘅語氣保持一般性同中立。

#### 內容

《幾何原本》第一卷係整部著作嘅基礎。佢由20個基本幾何概念嘅定義開始，包括線、角同各種正多邊形。然後歐幾里得提出10個假設（見右表），分為五個公設（公理）同五個公理。呢啲假設旨在為之後所有定理提供邏輯基礎，即係作為公理系統。公理專門講量嘅比較。雖然第1至第4條公設相對直觀，但第5條被稱為平行公設，特別著名。第一卷仲包括48個命題，大致可以分為幾何基本定理同作圖（1-26）、平行線（27-34）、三角形同平行四邊形嘅面積（35-45），以及畢達哥拉斯定理（46-48）。最後一部分包括咗現存最早嘅畢達哥拉斯定理證明，西亞拉羅斯形容為「相當精妙」。

第二卷傳統上被理解為講「希臘幾何代數」，不過自1970年代以嚟呢個說法一直受到激烈爭議；批評者認為呢種說法係不合時宜嘅，因為即使係初期代數嘅基礎都係好多世紀之後嘅事。第二卷嘅範圍更加集中，主要提供咗各種幾何圖形相應嘅代數定理。佢集中討論長方形同正方形嘅面積（見求積法），並引出餘弦定理嘅幾何前身。第三卷主要講圓，而第四卷討論正多邊形，特別係五邊形。第五卷係呢部作品最重要嘅部分之一，介紹咗通常被稱為「一般比例理論」嘅內容。第六卷將「比率理論」應用到平面幾何中。佢幾乎完全建立喺第一個命題之上：「高度相同嘅三角形同平行四邊形，其面積比等於佢哋底邊嘅比。」

由第7卷開始，數學家指出「歐幾里得重新開始。之前幾卷嘅內容冇再用到。」第7至10卷講數論，第7卷一開始就有22個定義，包括奇偶性、質數同其他算術相關嘅概念。第7卷包括歐幾里得算法，呢個方法可以搵到兩個數嘅最大公因數。第8卷討論等比數列，而第9卷包括而家稱為歐幾里得定理嘅命題，即係話質數有無限多個。喺《幾何原本》入面，第10卷係最大同最複雜嘅一卷，講無理數喺量度方面嘅應用。

最後三卷（11-13卷）主要討論立體幾何。第11卷先列出37個定義，為之後兩卷嘅內容定下基調。雖然佢嘅基礎性質同第1卷相似，但唔同嘅係佢冇公理系統或者公設。第11卷分三個部分：立體幾何（1-19）、立體角（20-23）同平行六面體立體（24-37）。

### 其他作品

除咗《幾何原本》之外，歐幾里得仲有最少五部作品流傳到而家。佢哋都遵循同《幾何原本》一樣嘅邏輯結構，包括定義同經過證明嘅命題。

* 《鏡學》講鏡子嘅數學理論，特別係平面鏡同凹面鏡形成嘅影像，不過有時會質疑呢部作品嘅作者身份。
* 《數據》（）係一部比較短嘅文本，講幾何問題中「已知」資訊嘅性質同含義。
* 《論分割》（）只有部分喺阿拉伯文翻譯中保存落嚟，講幾何圖形點樣分割成兩個或者更多個等份，或者按照指定嘅比例分割。佢包括36個命題，同阿波羅尼烏斯嘅《圓錐曲線論》相似。
* 《光學》（）係現存最早嘅希臘視覺理論專著。佢包括一個關於幾何光學嘅介紹性討論同透視法嘅基本規則。
* 《天象》（）係一部講球面天文學嘅專著，希臘文原版仲保存到；佢同皮塔內嘅奧托呂科斯（約公元前310年活躍）寫嘅《論球體運動》好相似。

### 失傳嘅作品
仲有四部作品好大可能係歐幾里得寫嘅，但已經失傳咗。

* 《圓錐曲線》（）係一部四卷本嘅圓錐曲線概論，後來被阿波羅尼烏斯更全面嘅同名作品取代咗。我哋主要從帕普斯嘅記載知道呢部作品嘅存在，佢話阿波羅尼烏斯嘅《圓錐曲線》頭四卷大部分都係基於歐幾里得早期嘅工作。不過，歷史學家對呢個說法表示懷疑，因為證據唔夠充分，而且冇其他資料可以證實帕普斯嘅講法。
* 《僞論》（；），根據普羅克洛斯喺（70.1-18）嘅記載，係一本講幾何推理嘅書，目的係教初學者點樣避免常見嘅謬誤。除咗知道佢嘅大致範圍同幾句殘存嘅內容之外，我哋對佢嘅具體內容所知甚少。
* 《引理》（；），根據帕普斯同普羅克洛斯嘅記載，可能係一部三卷本嘅著作，大約有200個命題。喺呢個語境中，「引理」唔係指推論，而係指「介乎定理同問題之間嘅第三類命題——目的係發現現有幾何實體嘅特徵，例如搵一個圓嘅中心」。數學家米歇爾·沙勒推測呢啲而家已經失傳嘅命題可能包括同現代截線理論同射影幾何有關嘅內容。
* 《曲面軌跡》（）嘅內容基本上係未知嘅，只能根據作品嘅標題作出推測。根據後來嘅記載推測，佢可能討論咗圓錐、圓柱等題目。

## 疏仕


## 文獻
### 書

### 文章

### 網上
宏福花園

**宏福花園，**香港屋苑來，喺新界青衣青敬路，出自夾心階層住屋計劃，總共四座，香港房屋協會起嘅。一九九五起好，協會第一個夾心階層住屋計劃屋苑。屋苑起喺青衣東面嘅填海地上面，東望藍巴勒海峽，北望青衣運動場、青衣游泳池、港鐵青衣站，西面有青衣體育館、保良局世德小學、青衣公園。

## 交通

*港鐵：青衣站
*專線小巴：88D

## 參考
曉峯灣畔

**曉峯灣畔**（**Mountain Shore**）喺香港新界馬鞍山，係一個住宅樓，地址係馬鞍山沃泰街8號，喺2002年落成。發展商係香港房屋協會，管理公司係置邦物業管理有限公司。呢個係夾心階層住屋計劃嘅屋苑，最後改為私人樓用市值價錢賣。

## 樓資料
*樓宇數目：5座
*樓宇座數：1、2、3、4、5
*單位數目：1124伙

## 特色
曉峯灣畔設有健身室、網球室、活動室等等。大部分單位都有城門河同埋吐露港景觀。

## 連出去
*中原地產 - 曉峯灣畔
怡心園

**怡心園**由香港房屋協會發展嘅住宅物業，喺香港新界將軍澳寶康路88號，將軍澳非填海區域，本來係夾心階層住屋，後來改為私人樓賣。屋苑喺將軍澳新市鎮北面，近港鐵寶琳站、寶豐路、寶康路同埋陶樂路。怡心園喺1999年1月入伙，總共有五座共1,526個單位，每層有六或者八伙，附設一座私人住客會所同509個車位。

## 住客會所
住客會所有閒坐間、健身室、兒童遊戲室、乒乓球室、跳舞室、兒童遊樂園、平台花園、乒乓波枱、棋區、緩跑徑、燒烤場。

## 參考
* 將軍澳怡心園 官方網頁（香港房屋協會）
* Google 將軍澳怡心園地圖
* 將軍澳怡心園 地圖
* 2007年11月30日，星島日報：香港經濟好，房協反其道，減價賣樓錯益物業炒家。
旭輝臺

**旭輝臺**（**Radiant Towers**）係香港一個夾屋樓，喺新界將軍澳寶琳毓雅里1號，近港鐵寶琳站。佢喺1998年12月入伙。

## 簡介
旭輝臺一共有2座，住宅單位總數有704個。1-44樓係住宅，物業基座P樓係會所同平台，而1-P2就係豪華住宅大堂同3層高嘅停車場。屋苑自己有會所，重有乒乓球室、健身室、閱讀室、舞蹈室、網球場兒童遊樂區。樓嘅正門對住東華三院呂潤財紀念中學，後門對住怡心園。旭輝臺嘅最大特色就係實用率特別高同埋佢裝有射燈嘅天台，喺寶琳區好少見。屋苑近將軍澳最大型商場新都城中心，亦係而家毓雅里最新落成嘅住宅樓。喺景色方面，部份旭輝臺單位可以望到將軍澳區嘅景緻，包括日出康城、魷魚灣、坑口、調景嶺。

## 連出去
*資助房屋貸款計劃–夾心階層住屋計劃
*香港房屋協會–旭輝臺
汀江

**汀江**係中國一江，源出福建之西，水經廣東東部出海。佢係福建第四大江。

汀江由福建長汀，經上杭、永定，喺大埔三河壩匯入韓江，係韓江主要支流之一。

## 註
協和廣場 (荃灣)

**協和廣場**係香港新界荃灣區嘅一個私人商場，喺荃灣新村街39號，即係私人單幢樓海天豪苑樓下嘅基座幾層，2003年5月開。發展商係協和太平集團。

## 簡介
呢個物業以前係大屋圍嘅圍村同埋唐樓。政府喺2000年代計劃重建荃灣七街，呢塊地曾經係臨時停車場。而家呢個海天豪苑商場，樓下係川龍街，喺荃灣兩大街市荃灣街市同埋楊屋道街市嘅中心點，所以荃灣協和廣場嘅生意同街市好似，傳統零售例如凍肉、食肆、花店等等。

## 商場範圍
*四樓 - 海鮮酒家
*三樓 - 美食廣場
*二樓 - 健身中心
*一樓 - 一般鋪頭
*地面 - 凍肉店（外圍）同一般鋪頭
*地庫 - 超級市場

## 近
* 萬景峯荃新天地
* 荃灣豪華廣場
* 楊屋道市政大廈
* 如心廣場
韻濤居

**韻濤居**（**Serenade Cove**）係香港荃灣荃灣西約嘅一個私人樓，發展商係九龍倉集團，樓高37層，一共有3座，2001年起好，近麗城花園同埋灣景花園。

## 簡介
韻濤居會所由屋苑入伙開始，設有室內暖水泳池、健身室、桌球室、健康氕舞室、健身室、閱覽室、細路仔遊戲室等等，屋苑而家由康業服務有限公司管理。

### 居民巴士（邨巴）
居民巴士（邨巴）服務由開始入伙已經為住戶提供服務。由開始至到2009年3月，邨巴司機嘅食晏時間只有30分鐘。3月，運輸署規定邨巴司機要連續有兩個鐘頭休息，以確保佢哋有充足休息時間 #（睇邨巴時間表）。

### 養狗問題
2008年－2009年間，有部分業主因為養狗而違反大廈公契，佢哋唔順氣去區域法院上訴。到咗2009年2月尾，管理公司就下令部分養狗業主唔可以繼續養狗。

## 連出去
*韻濤居資料
*住戶打官司誓保養狗權 - 雅虎新聞
廣生行大廈

**廣生行大廈**（**Kwong Sang Hong Building**）係香港島灣仔區一個私人屋苑兼兩個商場。私人屋苑分為A、B、C、D 4座，兩個商場分別係A，B座底層嘅298電腦特區同C 、D座嘅東方188商場。大廈嚮灣仔道、克街、軒尼詩道、英皇集團中心、集成中心之間。

東方188商場地下入口，係影印服務公司成行成市嘅地方，近愛群道一帶嘅學校區。

## 附近
* 史釗域道
* 杜老誌道
* 活道

## 業戶
* 中國基督教播道會

## 交通
* 城巴
* 新巴
* 港鐵灣仔站

類:香港私人樓
類:灣仔
類:香港商場
化石

係好耐以前啲生物喺石頭留低嘅痕跡、印記，可以分為三類：

*實體化石，例如恐龍骨同蛋，或者係冰封嘅長毛象屍體
*模鑄化石，即係倒模，又或者礦物替代咗嘅骨架、貝殻、以至碳化嘅木
*遺跡化石，例如恐龍腳印同屎

佢哋通常喺缺氧而平靜嘅環境形成，而多數喺沉積岩搵到。因為咁，佢哋可以提供岩石年齡、古代環境，以致生物演化嘅重要資訊同證據。

**活化石**係指經歷漫長地質歷史仍然冇點改變型態，但係仍然存在嘅生物，例如鸚鵡螺同桫欏。

## 睇埋
*奇幻同神話入便講嘅石化
縉皇居

**縉皇居**係香港新界荃灣深井嘅一個私人樓，喺深井灣旁邊，近碧堤半島。屋苑以前係嘉里碳化廠，由嘉里建設發展，喺2001年起好，總共有三幢五十四層嘅樓，總共提供五百六十個單位。

## 參考
單親家庭

**單親家庭**即係一個家庭得一個家長，冇阿爸或者阿媽。

有話單親係弱勢社群，一個家長唔知出去搵食好，定留嚮屋企睇細蚊仔好。冇時間睇細路，親子關係就會疏離，好易識到壞蛋誤入歧途。

## 唔嚮度嘅原因
*嚮大陸未批准落嚟團聚
*父母離異或分居，或走路，或坐監
*家長死咗剩返一個，好似寡母婆
*個阿媽未婚產子之後老豆又好少理對母子/女

:註：父母都唔嚮度，就唔話係單親，而係叫做孤兒

## 單親名人
* 衛詩
* 阿Sa
* 鄭欣宜
* 周杰倫

類:社會問題
碧堤半島

**碧堤半島** （**Bellagio**），係一個由會德豐地產同埋九龍倉集團起嘅商住樓，2006年3月現樓。喺香港新界青山公路深井段33號，深井灣邊嘅填海區，原址係香港生力啤酒廠。 

碧堤半島分為三期總共有8座，樓高60層以上，總共有3345伙住宅單位，有停車場、室外泳池、私人會所、3萬平方呎商場「碧堤坊」、社區設施同埋學校網。南面望住青馬大橋海景，東面係嘉頓麵包廠，西面係深井，北面係屯門公路。物業管理人係夏利文住宅管理有限公司。


File:Bellagio 200608-4.jpg‎|一期平台花園
File:Bellagio 200608-2.jpg‎|二期平台花園
File:Bellagio 200608-3.jpg‎|兒童遊樂場
File:Bellagio 200608-1.jpg‎|平台游泳池


## 參考
* 碧堤半島官方網頁
* 碧堤半島物業資料
* 碧堤半島業主討論區
* 碧堤半島近景地圖
* 碧堤半島遠景地圖
* 雅虎網:ClubBellagio 碧堤半島業主會
* 雅虎新聞:碧堤半島 http://hk.realestate.yahoo.com/060912/299/1sz3j.html
寫真集

**寫真集**即係**[[相集]]**，係幾張相編輯成印刷品書籍之類嘅出版物，通常唔係自家屋企整出嚟。而家數碼技術，寫真集出CD或者上個人網誌都叫做寫真集。

寫真集個名由日文來，寫真係相咁解。1980年代到1990年代，初時寫真集專指日本女演員剝光豬相集，後尾香港女星祼體相集都叫寫真集。
將軍澳

**將軍澳**係香港一個海灣，位於新界西貢區西南部。將軍澳沿岸亦叫做將軍澳，本來係人煙稀少嘅鄉村地區，而家已經發展成將軍澳新市鎮。

## 發展史
將軍澳係一個由魷魚灣、坑口、調景嶺等地包圍嘅海灣，早喺13世紀就有人喺度住。以前將軍澳係人煙稀少嘅海灣，得坑口村至有較多人口，另外喺海灣北面盡頭有將軍澳村。

將軍澳呢個名喺明末出版嘅《粵大記》已經有。個名嘅正確來源並不可考，好多人認為係因為清朝時呢個海灣成日有走私船出沒，朝廷就派一個將軍鎮守呢度打擊走私活動，所以叫「將軍澳」。另一個講法係，喺明朝時一位將軍敗走到將軍澳現址，最後傷重死咗。後人為紀念呢位將軍，除咗喺原地安葬嗰個將軍之外，重將安葬地稱為「將軍澳」。

喺1898年《展拓香港界址專條》中，當時嘅將軍澳被標載為**東口**，意思可能係維多利亞港嘅東面出口。

喺1922年嘅軍部地圖，將軍澳陸地部份被標示為***'，而海灣部份就被標示為***'。

以前關於將軍澳嘅英文譯名有一段爭議，有啲人主張用英文舊名，亦有啲人主張用英文新譯****。到咗近年至逐漸統一以Tseung Kwan O稱呼陸地部分，但海灣仍然多數以Junk Bay標示。

直到1980年代中後期，港英政府喺將軍澳移山填海，發展將軍澳新市鎮，令將軍澳成為香港第七個新市鎮。將軍澳分為三期發展。第一期發展嘅有寶琳、翠林，第二期發展嘅係將軍澳市中心、坑口，第三期發展嘅係調景嶺。喺發展市鎮嘅同時，將軍澳亦設有垃圾堆填區，開咗將軍澳第一期堆填區同埋將軍澳第二/三期堆填區。雖然兩者已經先後關閉，但現時重有運作緊嘅新界東南堆填區。相比香港其他地區，將軍澳要處理嘅垃圾多好多。

現時將軍澳第45區會成為特區政府重點發展嘅地區，嗰度會起室內單車場、大型運動場等。

## 參考


## 出面網頁
*將軍澳
沮水

**沮水**（沮讀追）係江名。

中國內有三條：
*沮水 (湖北)，喺湖北
*沮水 (陝西)，喺陝西
*沮水 (山東)，喺山東

## 註
沽河

**沽河**（沽讀姑）係中國一江，喺天津，係白河下游另一個叫法，由天津到海口有七十二沽。

## 註
泗河

**泗河**（），又叫**泗水**（），係中國嘅河，源頭喺山東泗水縣，流入京杭運河。

## 註
洱海

**洱海**（洱讀耳），又叫**昆明池**，係中國一湖。佢係雲南大理縣城東，風景極正。

## 註
洹水

**洹水**（洹讀原或者桓），又叫**安陽河**，係中國一江，喺河南臨漳。戰國蘇秦說六國合從，喺度會盟。

## 註
又一居

**又一居**（**Parc Oasis**）係一個喺香港九龍又一村嘅樓，發展商係會德豐同埋信和置業，喺1993年至到1995年起好。屋苑喺香港國際機場搬咗後，冇以前咁嘈。行幾分鐘就到九龍塘交通中心，有港鐵、巴士、小巴同埋的士站。

1998年又一城起咗之後，買嘢、食嘢行幾分鐘就到，而去旺角大約十分鐘車程。隔籬九龍塘有幼稚園、小學同埋中學。

又一村嘅樓層數多數唔高，可以睇到九龍獅子山同遠望香港島嘅太平山，部分高層住宅就可以遠睇到維多利亞港煙花尾，不過唔知係真定假。

又一居由怡高物業管理。

## 近
*香港城市大學

## 交通
*港鐵：
**同九龍塘站 C1出口

## 攷
朗逸峯

**朗逸峯**（**The Cairnhill**）喺香港新界荃灣北面，係荃灣區一個大型私人住宅樓，由長江實業、信和置業同埋嘉華國際集團合作。近寶雲匯。第一期同第二期分別喺2004年同2005年起好入伙，係荃灣區裏面第一批半山低密度歐洲式豪宅發展項目，總共分為兩期發展。朗逸峯分為兩期（第 1 期係 1 至 10 座，第 2 期係 11 至 19 座，總共起 17 座住宅大樓）（冇第 4、13、14座）。物業基座係停車場。

## 屋苑資料
朗逸峯喺海拔170米半山上面，近城門同埋大帽山郊野公園，郊遊行山同埋晨運友好方便。屋苑用「人」字型座向排列，可以睇到大帽山景同埋維多利亞港景色，單位建築面積由830呎至1,860呎不等，包括2房單位、3房連主人套房單位、4房連主人套房單位。重有峰上宏庭7房連3套房相連單位（可達2,771-2,963呎），同埋平台同天台複式單位（山海一色）。所有單位樓高達11呎6吋（包括石屎地台）。屋苑有室內停車場，車位總數係695個（其中80個係訪客車位）。屋苑管理公司康業服務有限公司。

### 屋苑特色
朗逸峯係荃灣區裏面第一批半山低密度歐洲式豪宅發展項目，單位樓高達11呎6吋（包括石屎地台）。

### 屋苑平台
*屋苑平台有基本設施例如住客會所，但係平台範圍唔向公眾開放。

#### 屋苑會所設施資料
*開放時間：0730 - 2200

*按摩池
*全能健身室
*桑拿浴室
*太陽燈室
*籃球／羽毛球／乒乓球綜合場館

*桌球室
*電腦室
*圖書館
*兒童樂園
*室外泳池

### 屋苑狀況
屋苑內設有定期活動（例如：興趣班）畀住客參加。

## 接駁交通
*由朗逸峯去港鐵荃灣站大約要 4 分鐘。
*屋苑裏面有居民巴士站，居民巴士去港鐵荃灣站大約要 8 - 13 分鐘。
*九巴同小巴站都設喺樓範圍外面嘅荃錦公路。

### [[港鐵]]
#### 
*荃灣站

### [[巴士]]
#### 居民巴士
*NR333：去荃灣鐵路站同朗逸峯

#### [[九龍巴士|九巴]]
*51：去荃灣（如心廣場）同錦上路站

### [[香港公共小巴|專線小巴]]
*80：去荃灣（川龍街）同川龍

## 睇埋
*寶雲匯

## 參考




## 連出去
*朗逸峯官方網站
*長江實業（集團）有限公司
南亞路德會沐恩中學

**沐恩中學**（SALEM-Immanuel Lutheran College，簡稱ILC）係喺香港新界大埔大元邨一間中學，1983年由南亞路德會創立。校名中「沐恩」係指「沐浴喺主嘅恩典中」，而英文校名嘅「Immanuel」係聖經入面嘅先知以賽亞同埋聖徒馬太等對耶穌基督嘅花名，「Lutheran」就係路德教會嘅英文名嘞。

學校嘅現任校長係黃堯姬女士，係第三任校長。開校校長係丘頌云先生，直到2003年榮休。第二任校長係楊永傑先生，曾經做過呢間學校嘅副校長。

類:大埔區中學
寶雲匯

**寶雲匯**（英文：**The Cliveden**）喺香港新界荃灣北面嘅荃錦公路山上，係荃灣區一個大型私人住宅項目，由嘉里建設同信和置業合作發展，喺2003年起好入伙，近朗逸峯，係荃灣區裏面半山低密度歐洲式豪宅發展項目，總共有9座住宅樓（無第4座）。

## 屋苑資料
單位建築面積由973呎至1,488呎不等，全部3房連主人套房設計（另有工人房及環保露台）。重可以自設可達2,490呎或2,970呎嘅相連單位，同埋頂層連天台複式單位。所有單位樓高達10呎6吋（包括石屎地台）。大部份單位可以睇到大帽山景同維多利亞港景色。每座一梯二或三伙及雙升降機設計，私隱度高。總數210個住宅單位。屋苑有室內停車場，車位總數達360個（包括45個訪客車位）。5萬呎平台花園、住客會所、峇里特色園林、30米長游泳池、室外按摩池、桑拿浴室、健身室、乒乓球室、桌球室、戶外及室內兒童遊樂場、電腦/閱讀室、藝術走廊、多用途宴會廳、燒烤場、小型籃球場、小型高爾夫球練習場。

## 接駁交通
*由寶雲匯去港鐵荃灣站大概要 4 分鐘。
*屋苑裏面有居民巴士站，居民巴士去港鐵荃灣站大概要 8 - 13 分鐘。
*九巴同埋小巴站都喺屋苑外面嘅荃錦公路。

### [[港鐵]]
#### 
*荃灣站

### [[巴士]]
#### 居民巴士
*NR335：來回荃灣鐵路站同埋寶雲匯

#### [[九龍巴士|九巴]]
*51：來回荃灣（如心廣場）同埋錦上路站

### [[香港公共小巴|專線小巴]]
*80：來回荃灣（川龍街）同埋川龍

## 睇埋
*朗逸峯

## 參考
大頭佛

**大頭佛**，係一個公仔面具，佢個頭好大，中國文化入便龍虎武師就係用呢個大頭佛面具，載嚮頭角色扮演，同埋把大葵扇，玩舞獅、舞龍表演。

就好似過節舞獅時，「大頭佛」會戴面具，身穿長衫、手執葵扇喺前面逗獅。

## 由來
靈獅，舞獅時嘅獅子，本來係喺深山中修煉，但民間受瘟疫之苦，唔請靈獅出來驅除瘟神都唔得，於是天神太白金星化身獅鬼，手揸靈芝草及靈扇，以靈芝草為餌，靈扇為阻，一邊誘餌，一邊用扇阻擋，唔畀靈獅食到靈芝草，以便將靈獅引落山來驅瘟避邪，太白金星所化身嘅獅鬼，即今日大頭佛嘅由來。

## 俗語
*「搞出個大頭佛」，意思係：惹出麻煩、闖禍

## 參考

## 拎
* 大頭佛照顧獅子傳說
翔龍灣

**翔龍灣**（英文：**Grand Waterfront**）喺香港九龍土瓜灣，係一個大型商住樓，喺土瓜灣新碼頭街 38 號。呢層樓係由恆基兆業地產同埋香港中華煤氣夾份起，以前係煤氣南廠重建項目。佢總共有 5 座高層樓宇（1、2、3、5、6 座），地下同一樓係商場，二樓同三樓係停車場，住宅房由 5 樓至 62 樓。停車場同 5 樓之間有電梯大堂同埋住客會所。佢喺2007年5月入伙。

翔龍灣旁邊有巴士總站、渡輪碼頭（只有去北角碼頭）、停車場、牛棚藝術村同埋土瓜灣室內運動場。

## 交通
**[[九龍城碼頭]]**
* 巴士：
** 九巴：2E、6C、6F、11B、41、45、61X、75X、85、85A、85B、891
** 過海巴士：115
* 小巴：
** 49 往順天（繁忙時間）
* 渡海小輪：來往北角碼頭 http://www.hkvs.org.hk/hkvdb/read.php?f=1&i=3210&t=3208

## 註




## 連出去

* 翔龍灣地圖
* 翔龍灣官方網站
* 翔龍灣討論區
財經演員

**財經演員**，簡稱「**財演**」，係香港股市對成日喺電視台、電台、報紙或者雜誌出鏡嘅財經分析員或者股評人嘅貶稱類潮語，稱呼嚟自信報前專欄作家、精電集團行政總裁蔡東豪（筆名「原復生」）。

財經演員嘅特徵，就係財經分析員或者股評人多恃住自己嘅知名度，或者只靠個樣，用「專家」嘅身份對住人，喺未做足資料搜集就亂噏，好似演員做戲咁樣，畀散戶所謂「投資指引」，建議買或者賣某隻股票。財經演員呢個「職業」通常喺股市暢旺嗰陣出現，為咗應付大眾嘅需求，散戶都希望搵股評人打救，傳媒就請股評人分析財經資訊。不過，因為股評人質素參差，間接呃咗唔少散戶，令佢哋損失慘重。

人稱「肥仔文」嘅孫柏文就係財經演員嘅一個典型例子。

## 參考
藍燈籠 (股市)

**藍燈籠**係香港股市嘅潮語，指股價一直落後或者好少炒作嘅藍籌股喺大升市突然急升，可能係大戶喺「炒到無得炒」嘅情況之下，最後炒高呢類股票，暗示大升市就完，未來即將大跌。

曾經被坊間所指「藍燈籠」嘅股票有中電控股、港燈集團、九龍倉、匯豐控股、和記黃埔、太古A、港鐵公司、中國銀行等等。

「藍燈籠」源於舊時當屋企人有人死咗就會喺門外掛藍色燈籠畀人知屋企有人死咗嘅典故。香港股市就用呢個比喻「跌市（死亡）明燈」。

## 參考
蟹貨

**套牢股票**，香港叫「**蟹貨**」，中國大陸叫「**套牢**」，即係話投資者當時買入高過現價嘅股票，如果用現價賣出就會蝕錢。「蟹貨」嘅「蟹」係指投資者好似大閘蟹咁樣被綁住，郁唔到。除咗股票術語，如果買咗一批貨想轉賣搵大錢但係冇人要嘅都可以叫蟹貨。

有財經分析員相信，如果太多蟹貨嘅股票，日後都好難再炒上，因為當股價升番去某個價錢（即係「蟹貨區」），大批先前用呢個價錢買入呢隻股票嘅投資者就會爭住賣出套現，造成股價又跌過，搞到股票好難再炒上。互聯網泡沫之後嘅電訊盈科就係一個例子。

「蟹貨」投資者又叫做「蟹貨客」，佢哋嘅心情唔會好，因為後悔曾經買錯貨，無晒機會，睇到有其他投資好機會都無多餘現金再買，患得患失，唔知道手上嘅蟹貨幾時「返到家鄉」，即係升番去蟹貨區。